Lakukan Pra-Tempahan Di Digi Online Store Bagi Memiliki Peranti Siri Samsung Galaxy Note 10 Pada Harga Serendah RM79/Sebulan Bermula Hari Ini!!

Berita baik buat sesiapa yang ingin memiliki peranti terbaharu daripada Samsung iaitu Galaxy Note 10 dan Note 10+ masing-masing pada harga serendah RM79/sebulan dan RM99/sebulan bermula dari 18 Ogos. Pelanggan yang berminat boleh melakukan pra-tempahan di Digi Online Store.

Peranti ini akan tersedia menerusi program pemilikan PhoneFreedom 365 (PF365), yang mana pelanggan boleh memiliki peranti berkenaan tanpa perlu membayar wang pendahuluan atau caj faedah. Pelanggan yang mendaftar menerusi Digi Postpaid 160 dan Digi Postpaid 190 turut menerima hadiah berupa Digi Shield yang melindungi telefon anda daripada kemalangan atau kerosakan cecair selama 2 tahun.

Berikut adalah Pelan Pascabayar yang boleh dilakukan bagi pra-tempahan ini:

Galaxy Note 10+ (naik taraf memori dari 256GB kepada 512GB secara percuma)

Pelbagai ganjaran akan diberikan kepada pengguna yang melakukan pra-tempahan 2 model ini yang mana anda akan menerima hadiah percuma bernilai sehingga RM1159. Pra-tempahan Galaxy Note 10 akan menerima Galaxy Buds (bernilai RM499), 1 tahun jaminan perlindungan tambahan dan Perlindungan skrin 1 kali (bernilai RM280) dan wireless battery pack (bernilai RM279).

Manakala pelanggan yang melakukan pra-tempahan bagi model Galaxy Note 10+ pula akan menerima Memori yang dinaik taraf daripada 256GB kepada 512GB (bernilai RM600), 1 tahun perlindungan tambahan dan perlindungan skrin 1 kali (bernilai RM280) dan wireless battery pack (bernilai RM279).

Pelanggan yang melakukan pra-tempahan akan menerima Galaxy Note 10 bermula dari 22 Ogos. Bagi mendapatkan maklumat lanjut, layari laman sesawang Digi.


AirAsia Menawarkan WiFi Percuma Dalam Penerbangan?!

Bila anda seorang yang ketagih Internet, pasti akan bosan apabila menaiki pesawat dalam masa yang lama bukan? Kini tidak lagi bagi ahli AirAsia BIG. Bagi yang ingin menaiki pesawat AirAsia dan ahli AirAsia BIG, anda boleh menikmati WiFi secara percuma.

WiFi percuma hanya ditawarkan pada pesawat yang dilengkapi dengan sistem ROKKI sahaja. Penumpang akan diberikan data percuma sebanyak 2MB sahaja untuk menggunakan aplikasi seperti WhatsApp, Line, KakaoTalk, Viber dan juga WeChat.

Bagaimana ingin menggunakan WiFi Percuma? Anda hanya perlu menggunakan ROKKI WiFi di dalam pesawat dengan log masuk menggunakan akaun AirAsia BIG. Sebagai tambahan, pengguna juga boleh melanggan Internet pada harga RM9 untuk kuota 3MB dan boleh menikmati kandungan hiburan secara percuma.

Anda rasa cukup ke 2MB untuk bermesej?


Aplikasi Cool : Studio Selfie FaceTune2

Gila selfie tetapi gambar selfie kurang menarik? Mungkin kami ada penyelesaian untuk anda.

FaceTune2 adalah kesinambungan dari aplikasi versi terdahulu, aplikasi dari kumpulan developers Lightricks ini membolehkan anda melakukan talaan major kepada wajah dan imej. Aplikasi ini menawarkan fungsi normal yang ada pada aplikasi selfie seperti efek pemutihan gigi, kulit sempurna, tona rata dan lain-lain. Selain itu, anda juga boleh menggunakan pelbagai fungsi dan alatan seperti brushes, filter dan lain-lain.

Namun apa yang membezakan aplikasi FaceTune2 daripada aplikasi lain adalah ia juga menyertakan fungsi untuk anda membentuk semula wajah seperti di bahagian hidung, mulut, mata dan lain-lain. Aplikasi ini boleh menganalisa secara automatik bentuk wajah anda dan membentuknya semula berdasarkan data bentuk yang disimpan di dalam aplikasi. Apa yang menarik adalah fungsi ini membolehkan anda mengubah wajah menjadi lucu, pelik dan bermacam-macam lagi, semuanya bergantung kepada kreativiti anda.

Buat masa kini, aplikasi FaceTune2 hanya ditawarkan pada peranti iOS sahaja. Muat turun aplikasi di FaceTune2


Honor Malaysia Akan Membawa Masuk Telefon Pintar Tercanggih Mereka

Setelah beberapa maklumat tentang peranti terbaru Honor tersebar, kali ini Honor Malaysia mengumumkan bahawa mereka akan memperkenalkan kepada pasaran tempatan telefon pintar Honor terbaru dengan peningkatan dari segi prestasi, kelajuan dan juga reka bentuk yang menarik.

Peranti ini dikatakan akan dijual pada harga yang rendah tetapi ia masih memiliki keupayaan setaraf flagship jenama terkenal yang lain. Selain itu, telefon pintar terbaru ini akan memberikan kepuasan yang tinggi semasa memainkan permainan mudah alih dan realiti maya, malah dapat menghasilkan gambar lebih baik daripada kamera yang telah dinaik taraf.

Honor juga sangat teruja untuk melancarkan telefon pintar terbaru ini di Malaysia tidak lama lagi . Sementara, Honor telah menunjukkan pertumbuhan yang baik dalam pasaran atas talian seterusnya komited untuk melangkah lebih jauh lagi.


Kempen Samsung Blue Week Bermula 23 ~ 26 November 2018 – Tawarkan Samsung Galaxy Note FE Serendah RM1,446!

Samsung Electronics Malaysia hari ini telah melancarkan kempen Samsung Blue Week yang menawarkan telefon pintar terpilih seperti Samsung Galaxy Note FE berharga RM1,446.90 (harga asal RM2,599) serta Galaxy Note8 RM2,638.30 (harga asal RM3,999).

Turut tersenarai adalah model Galaxy siri ‘A’ iaitu Galaxy A8 berharga RM1,182.30 (harga asal RM1,799) dan juga Galaxy A6 RM699.30 (harga asal RM999). Bagi mengetahui model telefon pintar apa lagi yang ditawarkan oleh Samsung boleh lihat di sini.

Tidak hanya telefon pintar, televisyen milik Samsung juga turut menerima diskaun serta kad hadiah Petronas bernilai sehingga RM1,450 dengan pembelian model terpilih.

Jangan lupa, tawaran hebat Samsung Blue Week ini hanya berlangsung selama empat hari, bermula 23 hingga 26 November 2018. Tawaran ini juga hanya boleh didapati di Stor Online Samsung Malaysia sahaja. Untuk maklumat lanjut, layari laman promosi Samsung Blue Week.


[ Ura- Ura ] : Binaan Sisi HUAWEI Mate 30 Pro Dikatakan Lebih Melengkung Daripada Biasa?

Semakin ‘mengganas’…Berita ketirisan mengenai pewaris baru HUAWEI iaitu HUAWEI Mate 30 semakin banyak membanjiri media sosial. Setiap hari pasti ada sahaja maklumat tertiris didedahkan.

Baru-baru ini terdapat imej tersebar didakwa memaparkan kaca skrin HUAWEI Mate 30 Pro. Memetik imej bocor, HUAWEI Mate 30 Pro mungkin didatangkan dengan binaan sisi yang unik. Jika diteliti, ia memiliki lengkungan yang ketara berbanding generasi sebelum ini – sisi lengkungan mencecah sehingga 90 darjah. Selain itu, HUAWEI Mate 30 Pro juga dipercayai menyertakan rekaan takuk.

Screen cover for the Mate30 Pro. The curvature is large. pic.twitter.com/JE70QRLpwg

— Ice universe (@UniverseIce) July 11, 2019

Seperti biasa, maklumat tertiris masih rumors dan masih belum dipastikan kesahihannya. Jadi, sama-sama kita tunggu kemunculan peranti ini dan kekal bersama eRing untuk info lebih terkini!


Dapatkan Vivo V11 Serendah RM1 Dengan Pelan Pascabayar Digi!

Percaya atau tidak, kini anda boleh memiliki peranti pintar terbaru Vivo iaitu Vivo V11 dengan HANYA RM1?? Ya!! ia boleh didapati dengan harga serendah itu di telco Digi sekarang!!

Dengan Digi Postpaid, anda boleh memiliki peranti yang dilengkapi dengan teknologi skrin ‘waterdrop’ bersama sokongan sensor cap jari ini dengan HANYA RM1 apabila melanggan Pelan Pascabayar Digi 160 ataupun Pelan Pascabayar 190.

Semak jadual di bawah untuk butiran promosi :

Mulai hari ini, pelanggan boleh mengunjungi mana-mana Digi Stores atau Digi Store Express untuk mendaftar dengan pelan pasca bayar yang hebat ini! Untuk maklumat lanjut, sila layari laman web rasmi Digi.


Peranti iOS Mempunyai Kadar Kegagalan Lebih Tinggi Berbanding Android

Blancco Technology Group mengeluarkan satu laporan yang cukup menarik. Menurut kajian mereka, peranti iOS mempunyai kekerapan untuk gagal lebih tinggi dari Android, satu tanggapan yang pada kebiasaanya terbalik pada minda pengguna.

Dari laporan mereka, iPhone dan iPad mencatatkan kadar kegagalan 62% manakala Android menunjukkan kadar yang jauh lebih rendah, pada 47%. Model iPhone 6 merupakan penyumbang terbesar kepada peratusan kegagalan peranti iOS, dengan catatan 13%, diikuti iPhone 6S (9%) dan iPhone 5S (9%)

Di bahagian Android pula, peranti LeEco 2 menduduki tempat pertama dalam senarai ranking peranti yang gagal, diikuti peranti Xiaomi Redmi 3S dan Redmi Note 3, kedua-duanya menyumbang 9% statistik. Masalah kegagalan yang dimaksudkan di dalam laporan ini termasuklah kegagalan aplikasi untuk dilancarkan secara normal, crash, lag dan lain-lain.

Macam mana pula pengalaman anda sebagai pengguna? Adakah sebagai pengguna Android / iOS anda kerap meghadapai masalah kegagalan peranti yang dinyatakan ini?


honor 10 : 9 Perkara Yang Perlu Anda Tahu Mengenai ‘Flagship Killer’ Ini…

Honor 10 akhirnya diperkenalkan ke pasaran Malaysia semalam dan ia merupakan telefon pintar yang ditunggu-tunggu oleh ramai orang. Boleh dikatakan, ada yang ambil keputusan untuk tidak membeli telefon lain semata-mata nak tunggu Honor 10 ini dilancarkan. Apa yang menarik sangat dekat Honor 10 ni ialah ia sebuah peranti kelas induk dengan spesifikasi ‘boleh tahan’. Sebelum terlupa, harga yang ditawarkan pula ialah RM1,699. Ya! Kami terkejut juga pada awalnya kerana kami jangkakan ia akan dijual pada julat harga RM1,800 ke RM2,000 sebuah.

Bagi yang belum tahu, honor menggunakan siri honor N untuk peranti ini. Siri honor N merujuk kepada nombor di mana sebelum ini generasi honor N digunakan pada honor 8 dan honor 9, ia juga termasuk honor 8 Pro yang menfokuskan sebuah peranti dalam segmen gaming.

Aurora Glass diberi nama sebagai imej tumpu untuk honor 10 kali ini. Nama Aurora diilhamkan daripada satu destinasi tumpuan pelancong yang gemar melihat keindahan langit yang terletak di sebelah utara Eropah. Masih tertanya-tanya apa honor 10 sebenarnya, sila baca lagi.

Bagi yang berminat dengan warna-warna fansi seperti Phantom Blue dan Phantom Green, telefon ni dicipta menggunakan 15 lapisan gelas di mana bahagian kedua daripada lapisan ditugaskan untuk memberikan efek yang unik. Kalau dah pegang peranti ni nanti, mesti anda akan kagum dengan tukaran warna ia kerana setiap sudut pandangan menghasilkan warna yang berbeza.

Jadi, untuk golongan muda khususnya yang gemarkan penampilan menonjol, honor 10 merupakan peranti yang tepat untuk dipilih. Setiap unit yang dihasilkan tidak sama seperti unit lain, kerana honor memberikan sentuhan khas untuk setiap unit dikeluarkan. Pendek cerita, walaupun jenis warna yang sama antara anda dan kawan-kawan, efek dia akan berlainan lah!

Pertama untuk peranti keluaran honor, telefon ini menyediakan sistem keselamatan berteknologi terkini. Pengimbas cap jari yang digunakan bukan yang tradisional dengan butang terkeluar daripada permukaan tetapi sensor yang terbina di bawah gelas atau panel depan.

Walaupun ada seseorang yang cuba membuat pendua cap jari menggunakan gel silikon, teknologi ini masih mampu menghalang ia daripada ditembus.

Pada skrin FullView 2.0 ini, ia memiliki paparan seluas 5.84” FHD+ dengan nisbah skrin-ke-kerangka setinggi 86%. Bezel nipis ini sekaligus memuatkan takuk yang menyokong pengecaman wajah atau lebih dikenali sebagai Face Unlock.

Kalau anda tidak menatap skrin sekalipun, telefon ini boleh mengecam muka anda dalam lingkungan 180 darjah daripada skrin.

Bukan senang nak dapatkan gambar cantik kalau kamera pun tak sehebat mana. Jadi, dengan dwi kamera pada honor 10, kameranya dibantu teknologi AI versi 2.0 yang boleh mengenal pasti objek dan babak pemandangan lebih daripada 500 jenis.

Dengan semudah satu butang sahaja, anda boleh bertukar daripada jurufoto amatur kepada jurufoto profesional. Integrasi butang AI yang terletak di skrin apabila membuka kamera ialah jalan singkat kepada pengguna untuk mencantikkan gambar yang ingin dirakam.

Atas bantuan cip pemproses Kirin 970, kamera ini sangat pintar sehinggakan mampu melaraskan semua objek berbeza dalam satu gambar. Seterusnya memberikan hasil yang terbaik tanpa disangka-sangka! Kami percaya dengan adanya fungsi AI pada kamera, pengguna akan jarang menggunakan mod profesional. Ia mudah, pantas dan menarik.

Bukan setakat gambar bokeh, kamera depan 24 Megapiksel di sebelah depan honor 10 ini juga boleh dijadikan sebagai studio penggambaran. Ini kerana perisian kamera dipertingkatkan supaya anda boleh mengambil gambar potret dengan latar belakang hitam.

Selain itu, efek latar belakang Stage, Split, Sof, dan Butterfly Lighthing boleh digunakan mengikut citarasa.

Dalam masa sama, anda boleh melaras tahap Beauty untuk kelihatan lebih cantik tanpa jerawat di muka.

Kita sering kali mengambil gambar berulang-ulang jika menggunakan peranti sedia ada lebih-lebih lagi apabila bergambar secara berkumpulan. Di sini AI masih lagi memanfaatkan penggunanya. Melalui AI, mengambil gambar dengan rakan-rakan atau keluarga akan mengaburkan imej latar belakang. Ciri ini tidak banyak ditawarkan pada telefon pintar yang ada di pasaran.

Sensor pengecaman yang bertindak pantas mampu mengenal pasti wajah ahli kumpulan lantas ia membolehkan gambar dirakam tanpa muka kabur. Oleh itu, kamera depan honor 10 boleh dianggap antara kamera terbaik setakat ini.

Galeri gambar untuk antaramuka EMUI 8.1 terbaru memudahkan lagi pengguna kerana didatangkan dengan ciri pintar yang akan mengasingkan gambar mengikut kategori yang berbeza. Carian gambar lebih mudah ini menjadikan galeri pada honor 10 senang diuruskan.

Sementara, Highlight 2.0 pula menawarkan video yang akan memainkan gambar-gambar diambil pada tarikh tertentu bersama latar muzik untuk memberikan pengalaman yang lebih bermakna kepada anda.

Cip pemproses HiSilicon Kirin 970 dibina oleh syarikat Huawei. Cip ini direka khusus dengan Neural Processing Unit (NPU) untuk penggambaran, arahan suara dan penggambaran pintar atau lebih ringkas lagi dipanggil AI.

Unit GPU pada unit pemproses ini juga mampu menghasilkan prestasi yang lebih baik daripada segi grafik sehingga 25 peratus serta 50 kali lebih efisyen berbanding cip generasi terdahulu.

Honor Super Charge telah diiktiraf oleh badan bertanggunjawab di Jerman tahun lalu. Melalui bateri 3,400mAh ini, peranti boleh dicas daripada 0% hingga 50% hanya dalam masa 25 minit sahaja.

Honor Super Charge menyokong kuasa output 5V/4.5A, sekali ganda daripada adapter pengecas pantas standard, 5V/2A.

Honor 10 menjadi peranti paling laris di Malaysia, bukan sahaja memecah rekod Shopee pada jualan peranti flagship yang paling laris, bahkan penghabisan stok juga berlaku di kebanyakan pengedar dan kedai jualan honor.

Yang lebih teruja lagi, ada pelanggan mengajak sahabat karib membeli honor 10 bersama-sama! Fenomena ini jelas nampak kejayaan daripada honor yang ingin memberikan pengalaman luar biasa kepada peminatnya.

Oleh itu, apa yang boleh kami rumuskan ialah Honor 10 Merupakan Sebuah Peranti ‘Flagship Killer’ Paling Mampu Milik Setakat Ini Di Malaysia.

Honor 10 mula dijual pada 24 Mei 2018 pada harga RM1,699, malahan tawaran rebat tunai RM100 menjadikan peranti kini berharga RM1,599. Pelanggan yang membuat pembayaran sehingga 31 Mei kelak akan membawa pulang hadiah berupa fon telinga Bluetooth dan sarung pelindung peranti berjenama honor.


OPPO Perlihat Rekaan Peranti Konsep Dengan Skrin  Boleh Lipat Dengan 3 Engsel!!

Dalam satu muat naik tweet menerusi akaun OPPO memperlihatkan rekaan peranrti konsep yang menunjukkan ia menggunakan konsep slide phone yang mana ia hadir dengan 3 engsel skrin boleh lipat.

Menaiknya, anda boleh melaraskan saiz telefon yang anda ingin gunakan pada ketika itu.

Rekaan ini ternyata lain dari yang lain sungguhpun telah banyak peranti boleh lipat di pasaran pada ketika ini. jadi, sama-sama kita nantikan perkembangan peranti ini.


Membangunkan Ekosistem Rakan Kongsi Maju, H3C Mulakan Channel Kickoff 2021 di Malaysia

KUALA LUMPUR, Malaysia, 4 Februari 2021 /PRNewswire/ — H3C, peneraju penyelesaian digital secara rasmi telah memulakan acara maya pertamanya bagi tahun ini di Malaysia — H3C Channel Kickoff 2021, Moving your business forward. Perniagaan global H3C menyaksikan pertumbuhan pendapatan sebanyak 166% berbanding tahun sebelumnya (YoY). Setakat ini, H3C telah memperakui 355 rakan kongsi dan 245 jurutera. Di Malaysia, H3C juga berjaya memperakui lebih daripada 60 rakan kongsi dan sekurang-kurangnya 100 jurutera. Dengan tema “Moving your business forward” (“Majukan perniagaan ke hadapan”), acara maya ini menggalakkan rakan kongsi global untuk mendepani cabaran baharu dan merebut peluang yang serupa, bagi mencipta lebih nilai perniagaan bersama H3C pada tahun baharu ini. Wakil-wakil daripada kalangan rakan kongsi tempatan dan pelanggan industri di Malaysia dijemput menghadiri acara maya ini.

Themed at “Moving your business forward”, H3C Channel Kickoff 2021 in Malaysia has been launched virtually on February 2, 2021.

Gary Huang, Presiden Perniagaan Antarabangsa dan Naib Presiden Kanan H3C, berkata “Sebagai tempat bertapak bagi pembangunan ekonomi Asia Tenggara, Malaysia aktif melaksanakan wawasan transformasi digitalnya. H3C akan terus meningkatkan pelaburan dalam pembangunan pasaran tempatan di Malaysia, menyediakan rangkaian perkhidmatan penuh bermula daripada penyelesaian bersepadu hujung-ke-hujung sehinggalah reka bentuk paras tertinggi dan bekerjasama erat dengan rakan kongsi ekologi untuk terus mengoptimumkan susun atur pasaran global bagi membantu pelanggan global merealisasikan transformasi digital.”

Semasa berlangsungnya acara maya ini, H3C memberi pengesahan yang tinggi kepada rakan kongsi Malaysia menerusi Anugerah Rakan Kongsi 2020 (2020 Partners Awards). Anugerah ini diberikan oleh H3C bagi menghargai sumbangan rakan kongsinya pada tahun lalu. Dalam upacara beliau, lapan rakan kongsi Malaysia telah dianugerahkan Anugerah Elit Jualan Utama, Anugerah Pembangunan Pasaran Industri, Anugerah Elit Jualan Penyelesaian, Anugerah Jualan dan Penyampaian Perkhidmatan Utama dan akhir sekali, Anugerah Kolaborasi Terbaik.

Menurut pemenang anugerah tersebut, “Tahun 2020 sememangnya tahun yang sukar. Demi menangani cabaran yang dicetuskan oleh pandemik ini, kami menjalin kerjasama yang lebih erat bersama H3C, mencapai kejayaan besar dalam banyak bidang dan mencapai prestasi yang baik. Kami sentiasa l meneroka peluang baharu untuk memperluas pendigitalan ke dalam bidang yang lebih luas dan lebih mendalam, seiringan dengan H3C untuk mencapai pertumbuhan perniagaannya di Malaysia.”

Semasa berlangsungnya acara maya tersebut, H3C mengetengahkan penyelesaian digitalnya untuk pelbagai sektor termasuk kerajaan, pendidikan, rawatan kesihatan, kewangan dan sebagainya. Penyelesaian digital berorientasi AI syarikat ini mempunyai platform tertumpu ABC yang merangkumi rangkaian ‘seer’ dengan produk pintar yang dapat menyediakan penyelesaian pintar yang komprehensif daripada awan H3C ke rangkaian seterusnya kepada pengguna akhir mereka. Syarikat ini turut memperkenalkan beberapa produk baharu termasuk Penghala Pengagregatan Berkuasa-AI Pertama WW.

Produk HCI (Infrastruktur Tertumpu Hiper) H3C UIS (Sistem Infrastruktur Seragam) 7.0 (generasi ketujuh) baru-baru ini memenangi dua anugerah utama dalam bidang teknologi kewangan (fintech) atas sumbangan luar biasa mereka dalam mempromosikan aplikasi informatisasi kewangan dan penambahbaikan dalam perkhidmatan kewangan. Dengan kerjasama Spirent, penyedia yang terkemuka di dunia bagi ujian dan penyelesaian automatik untuk rangkaian, H3C berjaya menyelesaikan ujian 400G berskala besar yang pertama seumpamanya dalam industri ini dengan Port 400G yang terkini.

Dipersembahkan semasa acara maya ini ialah sorotan penting mengenai SYABAS (Syarikat Bekalan Air Selangor Sdn. Bhd.), pengendali air terbesar di Malaysia, salah satu pelanggan H3C yang menggunakan penyelesaian AD-Campus (SDN). SYABAS bertanggungjawab terhadap pengagihan perkhidmatan air kepada lebih 10 juta orang. H3C menawarkan SYABAS untuk saling beroperasi dengan rangkaian tanpa wayar pihak ketiga, menyegerakkan akaun pengguna dengan pelayan LDAP, menyediakan dasar yang konsisten dalam seluruh rangkaian serta sistem penyesuaian kumpulan kamera dan pencetak. H3C komited untuk menyokong pelanggan mempercepatkan transformasi digital dan meningkatkan ketangkasan perniagaan di tengah-tengah keadaan pasaran yang pantas berubah ini.

H3C ingin berkolaborasi dengan lebih ramai rakan kongsi dengan meletakkan keutamaan mereka bagi memenuhi keperluan pelanggan dan dalam masa yang sama meningkatkan prestasi perniagaan rakan kongsi secara keseluruhannya. Rockies Ma, Pengurus Negara H3C Malaysia berkata, “Kami ingin mengucapkan terima kasih kepada semua rakan kongsi kami. Melalui acara hari ini, kami berharap dapat memberi inspirasi dan menghimpunkan rakan kongsi ekologi bernilai tinggi dan bersama-sama, kita menyumbang kepada transformasi digital Malaysia.”

Sebagai peneraju Penyelesaian Digital yang terkemuka, H3C komited untuk menjadi rakan kongsi pelanggan mereka yang boleh dipercayai untuk inovasi perniagaan dan transformasi digital mereka. Bekerjasama dengan rakan kongsinya dalam membina ekosistem yang maju dan berkembang bersama-sama, H3C akan mara ke hadapan dengan cemerlang pada tahun baharu demi mencipta kejayaan yang lebih luar biasa.

H3C adalah peneraju industri dalam penyediaan Penyelesaian Digital dan komited untuk menjadi rakan kongsi yang diyakini untuk pelanggan kami dalam usaha mereka menginovasikan perniagaan dan transformasi digital. H3C menawarkan portfolio penuh produk Infrastruktur Digital, merangkumi komputasi, penyimpanan, rangkaian, keselamatan dan domain yang berkaitan, dan menyediakan platform digital sehenti yang komprehensif yang merangkumi pengkomputeran awan, data besar, kesalinghubungan, keselamatan maklumat, keselamatan baharu, Internet benda (IoT), pengkomputeran edge, kecerdasan buatan (AI) dan penyelesaian 5G, serta perkhidmatan teknikal dari mula hingga akhir (end-to-end).

Untuk maklumat lebih lanjut mengenai H3C, sila lawati http://www.h3c.com/en/

Ikuti berita terkini mengenai H3C di Facebook, Twitter dan LinkedIn


Lenovo Lancar Program Lenovo EdVision – Memacu Transformasi Pendidikan Di Malaysia!!

Jenama terkenal teknologi, Lenovo hari ini melancarkan program Lenovo EdVision yang mempersiapkan sekolah dengan transformasi digital.

Menerusi program ini, individu dan sekolah akan dibekalkan dengan akses secara atas talian yang membolehkan mereka untuk melayari tranformasi pendidikan.

Lenovo akan berkerjasama dengan Microsoft untuk melaksanakan bengkel bagi pasukan jawatankuasa sekolah dari pengetua, guru-guru dari sekolah rendah dan menenangah.

Program ini sebelum ini telah dilancarkan di Filipina dan Indonesia dan kini Malaysia.

Sekolah yang berminat dengan progran Lenovo EdVision ini boleh melayari laman sesawang edvisionmy@lenovo.com atau https://campaign.apostrophe.com.my/lenovoedvisionsignup/sign-up.


MyDigi Dikemaskini Dengan Fungsi Teras Seperti Pembayaran Bil Dan Khidmat Pelanggan

Digi mengemas kini aplikasi MyDigi mereka dan melengkapkannya dengan beberapa fungsi yang akan memudahkan hidup pengguna servis mereka.

Antaramuka aplikasi tersebut telah menerima kemas kini menjadikannya lebih mudah dinavigasi, kemas dan meletakkan akses-akses penting pada muka hadapan. Dari dalam aplikasi MyDigi, kini anda boleh menguruskan akaun, bil, melakukan pembayaran, mendapatkan ganjaran dan pelbagai lagi. Selain dari servis-servis tersebut, Digi juga menyediakan servis khidmat pelanggan yang siap sedia untuk membantu anda dari pukul 10 pagi sehingga 9 malam pada setiap hari.

Anda boleh muat turun MyDigi di :


RugGear Tembusi Pasaran Malaysia Dengan Tiga Peranti Android Tahan Lasak Untuk Segmen Perniagaan

Setiap hari lebih dari 100,000 smartphone rosak disebabkan oleh air dan 95% daripada smartphone tidak boleh digunakan akibat daripada insiden yang tidak diduga. Jadi jika anda inginkan sebuah peranti pintar yang memiliki ciri-ciri tahan lasak, RugGear telah menawarkan tiga peranti Android terbarunya untuk pasaran tempatan dengan pelancaran model RG160, RG310 dan juga RG730. Berbeza dengan peranti pintar sedia ada di pasaran, RugGear disasarkan khusus untuk organisasi atau syarikat yang memerlukan peranti tahan lasak terutamanya industri berat yang melibatkan persekitaran yang lasak.

Ketiga-tiga model RugGear terbaru ini telah menerima pengiktirafan ketenteraan MIL-STD 810G bagi memastikan kesesuaian penggunaannya dalam persekitaran ekstrem. Malah RugGear juga telah menguji peranti keluarannya agar kalis air pada kedalaman sehingga 2 meter selama 30 minit, kalis debu serta partikel mikro, berupaya digunakan pada suhu ekstrem antara -20°C hingga 60°C, dan juga tahan dari hentakan.

Selain daripada itu, peranti pintar keluaran RugGear turut menawarkan perkhidmatan langganan fungsi BPER Push-To-Talk (PTT) dengan antaramuka kawalan yang intensif. Malah ia turut dipasang dengan aplikasi Microsoft Dynamics 365, sekaligus menjadikannya sebagai peranti serba lengkap sesuai sebagai alat komunikasi dan juga alat pengurusan perniagaan untuk penggunaan komersial.

Peranti pintar RugGear untuk pasaran Malaysia telah diedarkan secara rasmi oleh Compunation Technology Sdn Bhd, dan sudah boleh didapati di pasaran di seluruh Malaysia. RugGear RG160 dijual pada harga RM799, RugGear RG310 berharga RM1299, manakala model RugGear RG730 pula dijual pada harga RM2299.


Sejauh Mana Anda Kenali Huawei MediaPad M5? 7 Aspek Utama Anda Perlu Tahu!

Tablet baharu dari Huawei yang diberi nama MediaPab M5 ini walaupun dilancarkan tidak lama sahaja, tetapi tumpuan orang ramai padanya semakin hari semakin meningkat. So sejauh manakah kemampuan yang ada pada Huawei MediaPad M5? Jom~ sama-sama kita terokai.

Isu ketahanan bateri sering menjadi halangan utama pada peranti pintar, apatah lagi tablet MediaPab M5 ini yang boleh digunakan sebagai alat permainan. MediaPad M5 yang berskrin 8.4 inci ini boleh dicas sepenuhnya dalam masa 1.9 jam, dan anda boleh menonton filem HD selama 11 jam. Sekali isian penuh hanya kurang daripada 2 jam, boleh bertahan selama satu hari! Wow~

Bagi anda yang lebih mementingkan reka bentuk sesebuah tablet, MediaPad M5 mesti idaman tablet anda. Menggunakan panel kaca 2.5D bersama binaan logam pada kerangkanya, sentuhan yang cukup memuaskan ini sangat selesa dipegang.

Bersantai di rumah sambil melayan video pasti menjadi suatu aktiviti hari minggu yang cukup menyeronokan, bukan? MediaPad M5 mempunyai nisbah paparan 16:10 yang mampu menawarkan pengalaman visual yang lebih baik berbanding tablet bernisbah 4:3.

Skrin beresolusi tinggi 2560 x 1600 piksel juga menjadikan setiap butiran gambar lebih halus, bahkan paparan video juga lebih tajam.

Tambahan lagi sistem audio yang diselaraskan atas bantuan Harman Kardon, bersama gandingan 3D stereo sound mampu memperkayakan lagi bunyi pada tablet, justeru menjadikan pengalaman tontonan lebih berkualiti! Syok habis!

Sebenarnya ramai juga yang risau adakah akan mempengaruhi penglihatan sekiranya menggunakan tablet untuk masa yang lama?

Dengan Huawei MediaPad M5 tiada masalah, kerana tablet ini hadir bersama teknologi mod Eye Comfort yang dapat menggurangkan cahaya biru di samping menyesuaikan suhu warna dinamik supaya mata tidak terasa sakit.

Dengan kepintaran pada peranti masa kini, tempat berkerja boleh dikatakan berada di mana-mana sahaja asalnya ada peranti pintar. Sama seperti MediaPad M5 yang kompak dan ringan dibawa, ia juga menyokong port Pogo-Pin yang mana dapat disambugkan dengan papan kekunci dan tetikus Bluetooth.

Selain itu, ia juga boleh mengubah antaramuka Android menjadi antaramuka seperti desktop, dengan sokongan fungsi seperti butang permulaan, masa, kaedah input, status bateri, sambungan Wi-Fi dan fungsi hampir sama dengan komputer riba.

Dalam versi Pro juga tersedia sebuah pen stylus yang dikenali sebagai M-Pen, ia berupaya membaca 4,096 tahap tekanan sesuai untuk menulis, melukis, melakar, mereka dan sebagainya.

Ukuran saiz untuk Huawei MediaPad M5 adalah 8.4 inci, ia mudah dipegang hanya dengan sebelah tangan. Sementara MediaPad M5 Pro berukuran lebih besar iaitu 10.8 inci, saiz yang seperti sebuah majalah ini mudah dibawa dan selesa dipegang.

Huawei MediaPad M5 bukan sahaja hadir dengan keupayaan bermain permainan video, hiburan dan teman sekerja, bahkan ia mempunyai dua pilihan iaitu 8.4 inci dan 10.8 inci (versi Pro).

Jika anda seorang peminat permainan, maka M5 yang berukuran 8.4 inci lebih sesuai dipilih kerana selain sokongan 4G, saiz kompak dan pengalaman bermain yang lebih selesa, harga jualan yang lebih mesra pengguna iaitu RM1,539 juga menjadi tarikan utama.

Sebaliknya, jika anda kerap kerja oversea maka M5 Pro yang berharga RM1,929 lebih sesuai. Ini kerana paparan skrin yang besar selain sesuai dijadikan teman video masa lapang, kerja pembentangan juga tampil lebih selesa.

Berminat membeli atau ketahui maklumat lebih lanjut, layari Huawei Shop.


Peranti Google Bakal Hadir Dengan Cip Pemproses Exynos?

Mesti anda semua sedia maklum bahawa, cip pemproses Exynos ini dihasilkan oleh Samsung dan hadir pada peranti-peranti keluarannya. Namun sesuatu yang agak mengejutkan apabila, Samsung bakal menghasilkan cip Xynos untuk peranti Google?

Terkejut kan!!! Dikatakan cip ini hadir dengan binaan 5nm LPE dan disertakan dengan dwi-teras Cortex- A78 CPU, dwi-teras Cortex-A76 CPU dan disertakan dengan empat-teras Cortex-A55 CPU.

Lebih menarik bahawa ia dikatakan bakal hadir dengan Mali MP20. Google berkemungkinan akan menggunakan NPU dan cip ISP buatan mereka sendiri.

Cip pemproses ini dikhabarkan agak hadir pada tahun ini. Namun kesahihannya belum dapat dipastikan. Jadi sama-sama kita nantikan!


OPPO Buka Kedai Konsep Futuristik Di Shanghai

OPPO hari ini secara rasminya membuka pintu kedai konsep mereka kepada para pengunjung di Shanghai, China. Stor dengan konsep futuristik ini menyediakan ruang pameran yang lebih santai dan mesra selaras dengan jenama OPPO yang semakin kukuh.

Alen selaku Naib Pengerusi OPPO menyatakan tujuan kedai induk ini dibuka adalah untuk menjadi saluran mudah kepada pelanggan berkomunikasi. Selain itu, idea yang mendorong kedai ini dibuka ialah OPPO ingin meningkatkan pengalaman pelanggan membeli produk-produk yang dijual, pada masa sama memasarkan jenama OPPO itu sendiri.

Sebaik melangkah masuk ke kedai ini, para pengunjung boleh melihat arca ikan paus yang tergantung atau mengambil gambar di zon khusus yang dilengkapi enam bar pemancar cahaya lembut dari semua sudut. Untuk istirahat pula, beberapa tempat duduk jumbo seakan batu sungai turut menghiasi ruang legar.

Pengunjung juga boleh melihat dan meneroka produk-produk yang dipamerkan di atas meja kayu di samping tempat duduk yang disediakan. Bagi keselesaan pelanggan, kakitangan kedai hanya akan memberi perkhidmatan hanya jika diperlukan untuk mengurangkan ‘tekanan membeli’ kepada pelanggan.

Pada pendapat kami, dengan pembukaan kedai sebegini tidak mustahil di masa akan datang Malaysia menjadi lokasi seterusnya.


Apple Telah Memesan Lebih Dari 100 Juta Pemproses A15 Untuk iPhone 13 Di TSMC?

Menurut China Economic Daily China, TSMC secara beransur-ansur akan menghasilkan pemproses A15 untuk iPhone 13 pada bulan Ogos.

Menurut sumber rantaian bekalan, Apple telah memesan lebih dari 100 juta pemproses A15 di TSMC tahun ini. Maksudnya, kumpulan pertama mesin baru akan 5% lebih tinggi daripada 95 juta yang dianggarkan oleh pelabur asing yang optimis di atas.

Menurut laporan baru-baru ini oleh media Hong Kong Qooah, cip A15 Apple akan menggunakan seni bina reka bentuk 2 teras besar + 4 teras kecil di bahagian CPU, yang akan meningkatkan prestasi sebanyak 20% dan 30% kecekapan tenaga berbanding dengan CPU cip A14.

Pada GPU, berbanding dengan seni bina 4-teras cip A14, cip A15 akan menggunakan senibina 5-teras, yang akan meningkatkan bilangan teras GPU. Berbanding dengan cip A14, GPU akan meningkatkan prestasi sekitar 35%.

Telefon bimbit Apple iPhone 13 yang dilengkapi dengan pemproses A15 juga akan mempunyai siri peningkatan seperti penyegaran skrin tinggi, yang dijangka akan dilancarkan pada bulan September tahun ini.


Samsung Perkenalkan GST (Great Samsung Treat) – Percuma Hadiah Bernilai Sehingga RM2,451 Untuk Pembelian Terpilih!

Samsung Malaysia Electronics mengumumkan tawaran promosi yang dinamakan Great Samsung Treat kepada seluruh rakyat Malaysia dengan menawarkan potongan harga untuk produk-produk terpilih.

Bermula hari ini sehingga 31 Ogos 2018, anda boleh dapatkan rebat tunai sehingga RM634 apabila membuat pembelian untuk barangan elektrik rumah daripada Samsung. Malah hadiah menarik bernilai sehingga RM2,451 juga akan diberikan secara percuma! Selain itu, tawaran belian atas belian dengan penjimatan sehingga RM500 juga boleh dinikmati oleh pelanggan. Apa yang penting semua barangan ini tidak lagi dikenakan GST mahupun SST.

Untuk maklumat lanjut mengenai promosi ini, anda boleh layari Samsung Great Treat.


Moto 360 2nd Gen Kini Di Lazada

Adakah anda sedang mencari smartwatch untuk musim perayaan tahun baru cina yang bakal menjelang tidak lama lagi? Kini anda boleh mendapatkan Moto 360 2nd Gen dari stor atas talian Lazada. Terdapat beberapa variasi yang anda boleh pilih dari Lazada, namun buat masa ini model versi sports tidak ditawarkan.

Moto 360 2nd Gen hadir dengan dua model iaitu 42mm dan 46mm. Model 42mm lebih sesuai digunakan oleh wanita kerana saiznya yang lebih kecil dan model tersebut mempunyai paparan skrin 1.37 inci dengan resolusi 360×325. Manakala model 46mm yang lebih maskulin mempunyai paparan skrin 1.56 inci dengan resolusi 360×330. Kedua-dua model hadir dengan keupayaan kiraan denyutan jantung dan sambungan WiFi.

Untuk melihat harga atau mendapatkan Moto 360 2nd Gen, anda bolehlah melayari laman web https://www.lazada.com.my atau melakukan carian melalui aplikasi mobil.


Akhirnya…. Lengkap Sudah Pakar Selfie OPPO F1s!

Akhirnya teka-teki mengenai 4 orang pakar selfie OPPO didedahkan! OPPO F1s bakal dilancarkan di Malaysia pada 10 Ogos 2016  bersama 4 orang selebriti terkenal Malaysia.

Menerusi pendedahan seorang demi seorang di Facebook OPPO Malaysia, pakar selfie terbaru ini diketuai oleh Nora Danish dan dianggotai oleh aktres JC Chee, selebriti media sosial Min Chen dan terbaru, pelakon dan penyanyi popular, Ayda Jebat. Kesemua mereka tampil dengan tema selfie tersendiri.

OPPO F1s menyokong lensa penggambaran selfie 16 Megapiksel dengan mod Beautify 4.0, manakala kamera utama pula beresolusi 13 Megapiksel bersama LED flash.

Walau bagaimanapun, harga rasmi untuk peranti ini akan didedahkan pada 10 Ogos 2016 ini. Pastinya 4 orang pakar selfie ini akan sama-sama menyertai pelancaran tersebut! Stay tuned…


Video Unboxing Ekstrem OnePlus 3T

Dah tahu kan pasal OnePlus 3T yang baru sahaja dilancarkan OnePlus. Model terbaru itu bakal menggantikan jualan sedia ada OnePlus 3, di mana selepas ini hanya model 3T sahaja yang boleh dibeli dari kedai dan dari atas talian, melainkan kalau korang dapatkan model 3 dari stok lama.

Bagi golongan seperti kami yang gemar menonton video teknologi, walaupun ia hanyalah video unboxing, OnePlus ada sesuatu yang istimewa untuk orang macam kita. Jadi korang harus tonton video unboxing OnePlus 3T gaya ekstrem di dalam sebuah jet pejuang, bukan selalu kita dapat tengok peranti dipersembahkan dalam sebuah gaya yang ekstrem.


Menjejak Pendaratan Samsung Galaxy S10 – Berpeluang Menangi Galaxy S10!

Sempena meraihkan ulang tahun ke-10 siri Samsung Galaxy, satu percubaan epik telah dianjurkan oleh Samsung yang dikenali sebagai “Be Unbeaten”. Pihak Samsung Malaysia bangga menjadi pasaran pertama di dunia dalam mengadakan percubaan ini.

Aksi ini boleh dikatakan tidak pernah dicuba sebelum ini, 10 unit Galaxy S10 akan dibawa ke stratosfera dan bermula dengan penerbangan sehingga mendarat. Melalui percubaan ini bertujuan untuk menampilkan keupayaan kamera Galaxy S10 yang mantap, sekaligus berinteraksi dengan penonton dengan cara yang lebih menarik.

Sepanjang penerbangan Galaxy S10, penonton boleh menyertai peraduan dalam talian hanya dengan meramal di mana peranti ini akan mendarat dengan meletakkan pin di peta lokasi yang disediakan.

Seramai 10 peramal yang paling tepat atau dekat dengan tapak pendaratan Galaxy S10 akan memenangi peranti baharu ini. Peraduan berlangsung mulai hari ini hingga 4 Mac, jadi hari minggu ini anda masih boleh meramal lagi di mana Galaxy S10 akan mendarat.


TikTok Dikhabarkan Bakal Bangunkan Telefon Pintar Sendiri, Beri Fokus Pada Remaja

Pasti ramai yang mengenali aplikasi TikTok yang dibangunkan oleh ByteDance. Terbaharu, menurut satu laporan daripada Financial Times, syarikat berkenaan dikhabarkan sedang membangunkan telefon pintar mereka sendiri.

Namun masih belum diketahui perincian mengenai peranti terbabit, namun ia dikhabarkan bakal disertakan dengan beberapa aplikasi terbina yang memberi fokus kepada golongan remaja.

Sebelum ini terdapat juga aplikasi lain yang cuba membangunkan telefon pintar sendiri seperti Facebook namun gagal. Bagaimana nasib peranti pintar dari ByteDance ini. Jadi sama-sama kita nantikan!!!


Vivo dan UEFA Menyeru Peminat Untuk Mencipta, merakam & Berkongsi Kenangan  Indah Di UEFA Euro 2020

Sebagai peminat bola sepak  sabar menunggu pengembalian UEFA Euro 2020 yang bakal bermula pada 11 Jun, 2021, Vivo mahu membantu peminat mencipta, merakam dan berkongsi detik-detik yang indah di sekeliling kejohanan.

Pelancaran hari ini, jenama itu telah memperkenalkan pengaktifan sosial #Vivosupertime dengan sokongan bintang bola sepak Michael Owen, menyeru peminat untuk berkongsi lagu-lagu mereka, bersorak dan tepukan untuk peluang yang dipaparkan dalam upacara penutup UEFA Euro 2020 yang dibentangkan oleh Vivo.

Inisiatif #Vivosupertime adalah sebahagian daripada kempen jenama “kepada Moments yang indah” yang mengelilingi kejohanan tahun ini, menjadikan keghairahan Vivo untuk membuat setiap saat lebih ajaib untuk penggunanya. Untuk mengetahui lebih lanjut mengenai kempen “To Beautiful Moment” dan pengaktifan Vivo di sekitar UEFA Euro 2020, layari laman sesawang  https://www.vivo.com/en/activity/euro2020.


Rasmi!! OnePlus Bakal Lancar Siri Peranti Baharu!!

Anda pasti tidak sabar apabila OnePlus hari ini telah mengumumkan bahawa mereka akan melancarkan peranti terbaharu mereka.

Perkara ini telah diumum menerusi laman sesawang mereka. Siri peranti ini akan dilancarkan di Eropak dan India tidak lama lagi.

Masih belum lagi ada tarikh rasmi pelancaran ini. Jadi, sama-sama kita nantikan kehadirannya tidak lama lagi.


Peranti Baharu vivo Tertiris – Sokong Snapdragon 855 + 12GB RAM?!

Kejutan yang dibawa oleh peranti pintar dengan 10GB RAM masih hangat lagi, kini terdedah pula 12GB RAM yang sudah mendapat pengesahan daripada peranti Xiaomi Mi 9 Transparent Edition, Samsung Galaxy S10+ dan Lenovo Z5 Pro GT, termasuk juga terdapat khabar angin mengatakan bahawa Huawei P30 Pro akan menyokong spesifikasi ini.

Terbaru laman rasmi Geekbench terpapar sebuah peranti vivo dengan kod nama “V1824A”, peranti ini juga mempunyai 12GB RAM dan dijana dengan cip pemproses Snapdragon 855. Namun sedikit pelik pada skor single-core dan multi-core yang masing-masing hanya mencapai 1302 dan 1177, jelas memperlihatkan model ini masih di bawah peranti kejuruteraan.

Walaupun identiti sebenar peranti vivo ini masih tidak dikenalpasti, tetapi merujuk kepada spesifikasi yang tinggi besar kemungkinan adalah peranti sub jenama iaitu iQOO yang baru sahaja diumumkan.


iPad Cover Dengan Fungsi Skrin Sendiri?

Apple mempunyai rekod yang sangat baik dalam penghasilan peranti, namun perkara yang sama tidak berlaku dalam penghasilan gajet dan aksesori. Masih ingat casing dengan bateri mereka? Ramai pengguna menghentam Apple kerana menghasilkan sesuatu yang hodoh, seolah-olah pereka mereka tidak meletakkan usaha yang bersungguh-sungguh dalam penghasilan produk tersebut.

Semua itu mungkin bakal berubah tidak lama lagi, beberapa gambar paten sudah muncul di laman web yang menunjukkan iPad Cover dengan fungsi skrin sendiri. Berdasarkan gambar tersebut, ia masih mengekalkan reka bentuk minimal iPAd Cover yang lama namun diintegrasikan dengan paparan asing. Fungsi ini dilihat sangat berguna bagi mereka yang bekerja dengan fail-fail media seperti pelukis dan artis grafik. Apa-apa pun kita tunggu dan lihat sama ada konsep ini akan menjadi realiti!


Iyuno-SDI Group Memperoleh Pelaburan Bernilai $160 juta daripada SoftBank Vision Fund 2

Pelaburan yang bertujuan untuk menjana pembangunan teknologi generasi seterusnya dan menyampaikan kandungan sedunia yang disetempatkan ke seluruh dunia

LOS ANGELES, 9 April 2021 /PRNewswire/ — Iyuno-SDI Group, penyedia perkhidmatan penyetempatan terkemuka dalam industri media dan hiburan (“Iyuno-SDI” atau “Syarikat”), hari ini mengumumkan bahawa ia telah memperoleh pelaburan bernilai $160 juta daripada SoftBank Vision Fund 2*. Pelaburan ini akan menyediakan Iyuno-SDI dengan sumber yang diperlukan untuk menyokong misinya dalam melaksanakan transformasi ke atas industri penyetempatan. SoftBank Vision Fund 2 akan menjadi salah satu pemegang saham Iyuno-SDI yang terbesar dan menyertai barisan Ahli Lembaga Pengarahnya bersama-sama dengan Altor, David Lee – Ketua Pegawai Eksekutif Iyuno-SDI Group, Shamrock Capital Advisors dan SoftBank Ventures Asia Corp.

Iyuno-SDI Group merupakan peneraju dalam membangunkan penyelesaian canggih, memanfaatkan teknologi Terjemahan Mesin Neural dan AI terbaik dengan gabungan kemahiran kreatif dan linguistik daripada pengalaman kolektif selama 70 tahun dalam menyampaikan perkhidmatan penyetempatan berkualiti terbaik kepada para pengeluar dan pengedar kandungan yang terbesar di dunia.

“Penyertaan SoftBank Vision Fund 2 ke dalam kumpulan para pelabur Iyuno-SDI yang mengagumkan ini merupakan satu pencapaian penting dalam evolusi syarikat kami,” kata David Lee, Ketua Pegawai Eksekutif Iyuno-SDI Group. “Syarikat di bawah portfolio Softbank Vision Fund 2 sangat transformatif dalam industri mereka masing-masing dan Iyuno-SDI amat berbangga dapat menyertai rangkaian perniagaan yang menginovasi dan memajukan kecanggihan teknologi.”

“Kami percaya sektor media dan hiburan sedang mengalami perubahan secara besar-besaran, kerana corak agihan dan penggunaan kandungan telah berubah secara dramatik,” kata Chris Lee, Pengarah SoftBank Investment Advisers. “Kami teruja untuk bekerjasama dengan David dan pasukan Iyuno-SDI bagi menyokong misi untuk menyampaikan perkhidmatan penyetempatan yang dipacu teknologi kepada industri media dan hiburan.”

SoftBank Group sebelum ini merupakan salah satu pelabur institusi pertama Iyuno Media Group melalui entiti modal teroka, SoftBank Ventures Asia Corp. pada tahun 2018 dan telah menyokong inisiatif pertumbuhan syarikat tersebut secara berterusan.

Pengumuman tentang pelaburan SoftBank Vision Fund 2 ke dalam Iyuno-SDI berlaku dua minggu selepas Iyuno Media Group menyelesaikan pengambilalihannya ke atas SDI Media – penggabungan yang hampir menggandakan jejak global kedua-dua buah syarikat dengan memiliki 67 buah pejabat di 34 buah negara.

TENTANG IYUNO-SDI GROUPIyuno-SDI Group ialah penyedia perkhidmatan penyetempatan terkemuka dalam industri media dan hiburan. Sebagai rakan kongsi global yang dipercayai oleh studio hiburan, platform penstriman dan pencipta di seluruh dunia, ia menawarkan perkhidmatan penyetempatan serba lengkap – daripada perkhidmatan alih suara, sari kata dan akses kepada pengurusan media, transformasi dan perkhidmatan pengedaran – dalam lebih 100 bahasa untuk setiap jenis platform edaran kandungan. Dengan sejarah kecemerlangan dalam industri sejak tahun 1965, syarikat tersebut tidak dapat ditandingi dari segi kepakaran operasi, skala, kapasiti dan perkhidmatannya yang amat luas.

Iyuno-SDI Group telah ditubuhkan pada tahun 2021 berikutan pengambilalihan SDI Media oleh Iyuno Media Group. Dengan memanfaatkan yang terbaik dalam melahirkan bakat kreatif dan teknikal, kemudahan canggih dan teknologi generasi seterusnya, syarikat tersebut kini mempunyai jejak global terbesar dengan 67 buah pejabat di 34 buah negara. Pendekatan berskala dan berpusatkan pelanggan syarikat ini memberi tumpuan kepada misinya untuk menghubungkan kandungan dan menghubungkan orang ramai.

*Setakat tarikh siaran akhbar ini, SoftBank Group Corp. telah melaburkan sumbangan modal untuk membolehkan pelaburan SoftBank Vsion Fund 2 (“SVF 2”) ke dalam syarikat yang mempunyai portfolio tertentu. Maklumat yang disertakan di sini bertujuan untuk memaklumkan sahaja dan tidak membentuk sebarang tawaran untuk menjual atau permintaan tawaran untuk membeli kepentingan perkongsian yang terhad dalam mana-mana dana, termasuk SVF 2. SVF 2 masih belum memuktamadkan urus niaga ini secara luaran dan mana-mana pelabur pihak ketiga yang berpotensi akan menerima maklumat tambahan berkaitan dengan mana-mana pelaburan SVF 2 sebelum ia ditutup.

Keywords: Advertising Banking/Financial Service Computer/Electronics Entertainment Multimedia/Online/Internet Venture Capital


iChongqing: Sejauh Mana 5G Perkasa Tempat Pelancongan Popular Chongqing

CHONGQING, China, 14 September 2020 /PRNewswire/ — Apakah perubahan yang bakal dilakukan oleh 5G? Bagaimanakah pelancongan pintar mendapat manfaat daripada 5G di Kawasan Perbandaran Chongqing, barat daya China? Pada 8 September, anjuran Pusat Berita Jerayawara Pintar (Smart Roadshow News Center) bagi Ekspo China Pintar Dalam Talian (Smart China Expo Online) 2020, temu bual kumpulan dalam talian berlangsung di kawasan pemandangan indah Jalan Kabel Sungai Yangtze, Chongqing dengan topiknya, sejauh mana 5G memperkasa tempat pelancongan popular di Chongqing.

Wakil-wakil daripada Pusat Maklumat Kebudayaan dan Pelancongan Chongqing (Pusat Data), kerajaan tempatan dan tempat pelancongan menyertai wawancara dalam talian tersebut. Mereka berkongsi banyak maklumat dan pengalaman mengenai bagaimana kualiti pelancongan dan pengalaman lawatan ditingkatkan oleh teknologi 5G dan pengurusan tempat pemandangan indah pintar.

“Aplikasi teknologi seperti pengkomputeran awan, data raya dan 5G telah menetapkan piawaian yang lebih tinggi untuk pembangunan kebudayaan dan pelancongan pintar. Suruhanjaya Pembangunan Kebudayaan dan Pelancongan Kawasan Perbandaran Chongqing telah meletakkan kepentingan yang tinggi terhadap pembinaan pelancongan budaya pintar Chongqing,” kata En. Liu, yang bertanggungjawab terhadap Pusat Maklumat Kebudayaan dan Pelancongan Chongqing. Bandar ini telah membina awan radio dan televisyen pelancongan budaya pintar untuk menyepadukan sistem dan data yang berkaitan bagi mencapai perkhidmatan dan pengawasan yang lebih baik dan menyeluruh. Selain itu, ia aktif mempromosikan pembangunan pelancongan pintar, termasuk pembinaan tempat pemandangan indah pintar serta kampung pelancongan pintar. Kini, terdapat 56 tempat pemandangan indah pintar dan 54 kampung pintar yang sedang dibangunkan.

Beberapa tempat pemandangan indah pintar, kedai buku pintar, muzium pintar dan senario demonstrasi integrasi 5G antara budaya, perniagaan dan pelancongan telah dibina di pusat bandar Chongqing. Daerah Yuzhong telah membangunkan pengalaman pelancongan awan dengan melancarkan peta 3D dalam talian serta jelajah berpanorama dan menyiarkan kod QR pada peninggalan budaya dan bangunan bersejarah.

Jalan Kabel Sungai Yangtze mempunyai program pengalaman supersensori VR jalan kabel 5G pertama China di tempat-tempat pemandangan indah. Tanpa perlu berbaris atau bimbang mengenai cuaca buruk, pelancong boleh merasai pengalaman “meluncur” supersensori sepanjang Jalan Kabel Sungai Yangtze. Dengan memakai cermin mata VR hanya selama tiga minit, anda boleh melihat seluruh pemandangan Sungai Yangtze pada waktu sebenar.

Pada tahun 2019, jumlah pelawat tahunan ke Gua Hongyadong ialah 18 juta orang, jumlah kedua ramai hanya selepas Kota Larangan (Forbidden City). Kawasan tersebut menyediakan perkhidmatan dalam talian yang membolehkan pelawat membuat temu janji, mendapat panduan untuk mencari restoran, membeli belah dan melawat ke tempat-tempat dengan WeChat, media sosial Cina yang paling popular.


HONOR X10 Bakal Dirasmikan 20 Mei Ini?

Terdapat satu berita menarik apabila HONOR bakal melancarkan peranti terbaharunya yang dikenali sebagai HONOR X10. Menerut laman sesawang Weibo, ia bakal dilancarkan pada  20 Mei ini.

HONOR X10 ini dikatakan bakal tampil dengan skrin 6.63″ LCD FHD+ dan di kuasakan oleh Kirin 820 SoC. Kameranya pula, akan disertakan dengan 40MP + 8MP + 2MP. Ia turut dihadirka ndengan bateri berkapasiti 4200mAh dan dipadankan dengan pengecasan pantas 22.5W.

Tak sabar kan? Jadi sama-sama kita nantikan!!


Imej Tertiris Mengenai Intel Core i9-10900 DiPerlihat!!! – Bakal Tampil Dengan 10 Teras?

Bagi yang tidak tahu, Intel bakal memperkenalkan siri CPU yang terbaharu daripada mereka yang dikenali sebagai Comet Lake-S. Menariknya, terdapat maklumat tertiris mengenai sampel CPU yang dikatakan adalah salah satu yang bakal diperkenalkan iaitu Intel Core i9-10900 yang mana tampil dengan 10 teras fizikal!

Menurut imej tertiris dari XFastest, telah memperlihat beberapa keping gambar telah tertiris yang memperlihatkan CPU ini dan yang menariknya ia dikatakan mempunyai kelajuan asas 2.5GHz dengan TDP serendah 65W. Turut dikhabarkan bahawa ia bakal dipertingkatkan kepada 2.8Hz apabila ia telah dirasmikan kelak.

Laman sesawang itu juga turut memperlihatkan imej papan induk dengan soket LGA1200 yang bakal menyokong penyejuk CPU LGA1151.

Kesahihannya belum diketahui. Jadi sama-sama kita nantikan!!!


Rupa Sebenar Samsung Galaxy Note 9?!

Sebelum ini pihak Samsung telah mengesahkan penampilan Samsung Galaxy Note 9 pada acara tahun Samsung Galaxy Unpacked 2018 yang akan berlangsung pada 9 Ogos kelak, terkini gambar acah tertiris oleh @evleaks bagaimana rupanya peranti flagship baharu ini.

Dalam gambar acah yang ditunjukkan, Note 9 ini tiada rekaan rongak dan hampir penuh pada paparan skrin. Bahagian panel belakang memperlihatkan rekaan dwi kamera yang berlainan saiz, bersebelahan tersedia flash dan di bawah pula adalah pengimbas cap jari.

S-Pen yang menjadi taruhan utama pada siri Note, kali ini tampil dengan warna yang lebih premium. Adakah keupayaannya mencapai tahap premium, kita tunggu pelancaran nanti ya!

— Evan Blass (@evleaks) July 17, 2018


Reviu Eksklusif: Erato Apollo 7, Earphone Pintar Tanpa Wayar

Apollo 7, sebuah projek yang dibiayai oleh Kickstarter dan pernah memenangi Anugerah ‘Red Dot Honourable Mention Award’ pada tahun 2015, kini dengan rasminya diperkenalkan di pasaran tempatan. Ia sebuah earphones pintar tanpa wayar yang kecil serta sangat ringan, hanya seberat 4g sahaja.

Istimewaanya earphones pintar ini, ia dilengkapi dengan teknologi pengasingan bunyi yang hebat, di mana anda boleh mendengar muzik dan juga berbual di talian lebih jelas tanpa sebarang gangguan. Bukan itu sahaja, kehadiran mikrofon MEMS Omni Directional menyokong input sehingga -42dB (+/- 2dB) yang kedengaran lebih jernih lantang walaupun ketika berada di tempat yang bising. Peranti yang mengetengahkan ciri-ciri lembut ini disediakan dengan beberapa pilihan earbud yang mampu memberikan keselesaan berpanjangan.

Hanya satu butang yang disediakan pada earphones ini, di antara fungsi yang disediakan adalah Power/Off, menerima panggilan, pause lagu, next track dan juga untuk melaraskan kelantangan suara.

Selain itu, dengan satu sentuhan sahaja, Siri atau Google Now boleh diaktifkan dengan mudah bagi membuat panggilan atau menjadualkan temu janji seterusnya menerusi suara anda.

Apollo 7 turut didatangkan sekali dengan charging case yang kompak bagi kemudahan anda membawanya ke mana sahaja. Selain berfungsi sebagai alat pengecas dengan menggunakan kabel microUSB, ianya memudahkan anda membawanya keluar. Hanya perlu memasukkan earphone ini ke dalam charging case sahaja.

Lebih istimewa, Apollo 7 telah dipertingkatkan dengan ketahanan IPX5 yang terbukti kalis air dan debu, bagi membolehkan anda berbual dan mendengar muzik kegemaran tanpa masalah.

Apa yang menariknya earphone pintar ini, ia menggunakan teknologi Bluetooth terkini dalam format apX. Di dalamnya tersedia sebuah mikrofon terbina dengan fungsi omni yang mampu bekerja dengan Siri dan juga Google Now.

Kepada golongan fashionista, anda boleh memilih empat warna kesukaan Apollo 7 ini. Di antara pilihan warna yang tersedia adalah Emas, Rose Emas, Kelabu dan juga Silver.

Kualiti audio yang dihasilkan Erato memang benar-benar bagus, sesuai dengan harganya yang agak tinggi. Audio frekuensi rendah jelas dan menonjol dan audio dengan frekuensi tinggi pula disesuaikan dengan baik tanpa ada sebarang distortion atau kecacatan pada bunyi.

Bahagian fizikal mungkin agak mengecewakan, kerana dengan harga mencecah ribuan ringgit sepatutnya dibina menggunakan bahan yang lebih premium seperti aluminium dan direka dengan lebih baik.

Untuk fungsi pula, proses padanan Bluetooth mudah dan cepat, hanya perlu menetapkan sambungan pada salah satu earphone dan secara automatik kedua-dua unit akan disambungkan kepada peranti. Namun sekali lagi dengan tag harga yang tinggi, sepatutnya ia juga dilengkapi dengan fungsi tambahan contohnya yang ada pada Apple AirPods yang mampu menghentikan muzik secara automatik ketika earpiece dialihkan dari telinga.


OPPO Membuka Stor Flagship Di KLCC – Pertama Di Asia Tenggara

OPPO yang sudah menempa nama di Malaysia sejak sekian lama kini meluaskan pasarannya dengan membuka kedai flagship mereka di Suria KLCC, Kuala Lumpur, Sabtu lalu. Terletak di tingkat 3 pusat membeli belah terkemuka di ibu kota, stor ini menawarkan jualan pelbagai peranti OPPO termasuk perkhidmatan yang istimewa.

Sebaik melangkah masuk, pelanggan boleh merasai suasana kedai yang menarik yang dihiasi gabungan bahan aluminium berwarna perak dan sentuhan kayu oak putih. Kerusi sofa yang disediakan juga dapat memberikan pelanggan pengalaman santai semasa membeli ataupun menunggu.

Selain itu, pelanggan juga ditawarkan sudut pencetakan gambar khusus untuk telefon berkamera OPPO, selain ukiran laser di belakang telefon tidak dikenakan sebarang cas.

Pelanggan yang ingin mendapatkan perkhidmatan penuh atau maklumat OPPO yang lebih terperinci, boleh kunjungi Kedai Flagship ini di Lot 317-318 bermula jam 10 pagi sehingga 10 malam setiap hari.


Google Play Store Membuang Hampir 600 Aplikasi Yang Melanggar Polisi Iklan!

Google baru-baru ini telah mengumumkan bahawa mereka telah mengambil tindakan membuang hampir 600 aplikasi dari Google Play Store, termasuk menyekat dari Google AdMob dan Google Ad Manager di atas sebab melanggar polisi iklan.

Pengumuman ini dibuat menerusi Google Security Blog, dan menurut polisi Google aplikasi yang dibangunkan tidak dibenarkan mempunyai iklan yang mengelirukan atau unsur menipu terhadap pengguna.

Sebagai platform yang terbuka, aplikasi yang ditawarkan dalam Google Play Store terutamanya aplikasi percuma sememangnya tidak dapat dielakkan daripada iklan yang dimuatkan ke dalam aplikasi tertentu.


Smartphone Google Hujung Tahun Ini?

Smartphone Nexus sememangnya sudah sinonim dengan nama Google, sehinggakan ia dianggap smartphone Android paling tulen. Model-model Nexus dibina oleh syarikat luar dan Google pula menyediakan perisian bagi peranti tersebut. Hasilnya adalah model smartphone yang mempunyai sistem operasi yang minimal, ringan dan juga asli tanpa apa-apa modifkasi dari pihak ketiga.

Namun Google mungkin mahukan lebih dari itu, kerana baru-baru ini dikhabarkan bahawa Google sedang giat menjalankan usaha pembangunan perkakasan smartphone. Dijangkakan juga sekitar hujung tahun ini akan ada pengumuman berkenaan smartphone seratus peratus dari segi peranti dan perisisan dari Google.

Peminat model Nexus pastinya tidak sabar-sabar menanti perkembangan ini, namun anda juga mungkin harus menunggu untuk masa yang lama sebelum ini menjadi realiti kerana Google masih lagi sangat berahsia berkenaan perkara ini.

Bagi pengetahuan anda, LG Nexus 5X akan tiba secara rasmi untuk pasaran Malaysia selepas sekian lama kita menunggu. Peranti ini merupakan peranti saudara kepada Nexus 6P, namun ia dilengkapi spesifikasi yang lebih rendah pada harga yang lebih murah berbanding Nexus 6P.


Vivo Malaysia Tawar Diskaun Istimewa V11i  & Y81i – Harga Bermula RM499

Bersempena dengan sambutan Hari Krismas tidak lama lagi, Vivo Malaysia sekali lagi membawakan tawaran istimewa buat semua apabila menawarkan potongan harga jualan melibatkan dua model telefon pintar iaitu Vivo V11i dan Vivo Y81i.

Vivo memberikan diskaun antara RM100 sehingga RM200. V11i kini dijual pada harga RM1,099 (Harga asal : RM 1,299). Manakala, Y81i pula ditawarkan pada tanda harga RM 499 (Harga asal : RM599).

Promosi bermula HARI INI dan pembelian boleh dibuat di semua kedai konsep Vivo dan kedai atas talian seperti vivo store, Lazada, Lmall, 11 Street dan Shopee. Maklumat lanjut, sila layari laman rasmi Vivo Malaysia.


Reviu Eksklusif: Jabra Evolve 75e, Rekaan Egronomik Bersama Pembatalan Bunyi Aktif!

Jabra yang dikenali sebagai jenama terkemuka dalam penghasilan produk komunikasi dan bunyi kebelakangan ini melebarkan sayap dengan memperkenalkan Jabra Evolve 75e. Jenama dari Amerika Syarikat ini juga telah mengguna pakai rekaan earbud buat pertama kalinya dalam siri ini.

Kelebihan Jabra Evolve 75e adalah sesuai digunakan dalam persekitaran yang bising kerana hadir dengan teknologi pembatalan bunyi aktif. Malah earphone ini juga turut dibangunkan dengan sistem mikrofon yang unik supaya setiap panggilan yang dibuat sentiasa berkualiti tinggi. Ingin mengetahui apakah yang menarik mengenai Jabra Evolve 75e, lihat reviu dari kami.

Manakala untuk menyambungkan earphone ini dengan komputer riba atau PC juga mudah, anda hanya perlu cucuk Bluetooth adapter (USB Dongle) yang disediakan pada komputer riba, kemudian ikut arahan seterusnya dan selesai!

• Kebanyakan produk Jabra hadir dengan sokongan tahan lasak, begitu juga dengan Evolve 75e. Ia menyokong pengiktirafan IP54 yang sememangnya kalis air, pasir dan debu, sesuai untuk mereka yang aktif.

• Menawarkan teknologi Active Noise Cancellation yang amat sesuai digunakan dalam persekitaran yang bising dalam Evolve 75e.

• Earphone ini turut dibangunkan dengan sistem mikrofon yang unik yang mana hadir dengan tiga buah mikrofon berteknologi Cystal-clear supaya setiap panggilan yang dibuat sentiasa berkualiti tinggi.

• Hadir dengan lima butang kawalan pintar untuk menjawab panggilan dan mendengar muzik, termasuk satu butang pintar untuk mengakses Siri/Google Now.

• Menawarkan masa berbual selama 13 jam dan masa mendengar muzik pula adalah 14 jam. Manakala masa untuk mengecas peranti ini juga pantas, hanya 2 jam sahaja.

• Pengiktirafan UC-certification juga menjamin kualiti dalam komunikasi persidangan dan pemacu UC-adoption pula memudahkan sambungan antara telefon pintar dan komputer.

Tidak dinafikan, sepanjang menggunakan Jabra Evolve 75e, apa yang kami suka adalah mengenai rekaannya yang selesa dipakai walaupun dalam jangka masa panjang. Rekaan yang ergonomik juga membolehkan pengguna menyesuaikannya di dalam persekitaran pejabat atau di luar pejabat.

Dengan penawaran bateri sehingga 14 jam untuk mendengar muzik, anda boleh mendengar muzik dengan bebas di mana sahaja berada tanpa perlu risau mengenai bateri kerana earphone ini mampu mengecas penuh hanya dalam masa 2 jam sahaja.

Selain itu, salah satu kelebihan Jabra Evolve 75e adalah kehadiran teknologi Active Noise Cancellation yang sesuai untuk digunakan dalam persekitaran yang bising. Jadi tidak menjadi masalah untuk menjawab panggilan walaupun ketika berada di jalan raya atau kawasan dengan persekitaran yang bising. Malah kehadiran tiga buah mikrofon dengan teknologi Crystal-clear pula membolehkan setiap panggilan yang dibuat sentiasa berkualiti tinggi.


Selepas Ini Stories Di Instagram Boleh Dikongsi Di WhatsApp Status

Instagram Stories yang meniru ciri memuat naik gambar atau video perkongsian 24 jam daripada Snapchat kini lebih mendapat sambutan dengan 300 juta pengguna aktif sehari. Jika sebelum ini Instagram Stories boleh dikongsi terus ke Facebook, kini terdapat segelintir pengguna di Brazil sudah boleh berkongsi Stories mereka ke platfom sosial WhatsApp.

Pengguna bertuah yang dapat menikmati ciri ini boleh memuat naik Stories mereka dengan menekan butang Share di Instagram seterusnya memilih WhatsApp dan menekan butang Send untuk menerbitkan Stories tersebut. Cara ini memudahkan pengguna untuk memuat naik Stories dalam satu masa ke beberapa platfom laman sosial.

Buat masa ini Facebook tidak mengulas lanjut bilakah ia akan ditawarkan kepada pengguna seluruh dunia tetapi kemungkinan ia akan berlaku dalam tahun ini.


Huawei Nova 2 Akan Dilancarkan Minggu Ini

Model terbaru daripada Huawei iaitu Huawei Nova 2 akan dilancarkan dalam minggu ini, pengesahan ini telah dibuat oleh Kevin Ho selaku Ketua Operasi Huawei di laman Twitter beliau pada Jumaat lepas. Pengumuman itu dilampirkan bersama gambar seorang model bersama peranti Huawei Nova 2 yang berwarna hijau serta dwi kamera di belakang.

Selain itu, tarikh bagi acara pelancaran telefon pintar terbaru ini akan diadakan pada 26 Mei 2017 depan. Sementara itu, Weibo News telah menyenaraikan beberapa spesifikasi ringkas mengenai Huwei Nova 2 seperti kehadiran kamera berkembar di belakang menggunakan sensor 12 Megapiksel dan dikuasakan oleh cip pemproses Qualcomm Snapdragon 660 yang terbaru.

Maklumat lanjut tentang Huawei Nova 2 akan kami kupaskan selepas hari pelancarannya nanti. Jadi nantikan..


Beli Aplikasi & Permainan Lebih Mudah Dengan U Mobile

U Mobile menjadikan hidup anda lebih mudah dengan memperkenalkan Carrier Billing yang membolehkan pengguna U Mobile membeli aplikasi dan pembelian dalam aplikasi dengan menggunakan bil pasca-bayar ataupun kredit pra-bayar.

Bergantung kepada jenis akaun, setiap pembelian dari Google Play Store atau dari dalam aplikasi Android boleh dilakukan melalui nombor U Mobile anda. Sekiranya anda pengguna pelan pasca-bayar, pembelian anda akan dicaj masuk ke dalam bil bulanan, manakala bagi pengguna pra-bayar pula, anda boleh menggunakan kredit semasa untuk pembelian.

Selain itu, U Mobile juga memberikan tawaran istimewa bagi beberapa pembelian permainan dan pek dalam aplikasi sekiranya anda membayar melalui U Mobile. Untuk melihat senarai permainan yang ditawarkan, anda boleh layari Google Play Store.


[ Kongsi Gambar ] : Hasil Tangkapan Foto Dari Lensa Realme 3 Pro

Realme Malaysia bakal melepaskan pewaris baru mereka iaitu Realme 3 Pro untuk pasaran tempatan pada 14 Mei 2019 [SELASA]. Hadir dengan spesifikasi menarik, salah satu titik penting keunggulan Realme 3 Pro terletak pada keupayaan kameranya.

Dalam keghairahan menyambut kedatangannya, penulis berpeluang mencuba peranti ini dan mendapati gambar yang terhasil sememangnya tidak mengecewakan. Mungkin ada yang nak tahu contoh gambar terhasil? Berikut kami kongsikan untuk tatapan semua :

Apa komen korang? Rasa penasaran untuk ketahui lanjut mengenai pewaris baru Realme yang berkuasa ini? Nantikan ulasan penuh daripada kami untuk peranti ini. Suka sekali lagi diingatkan, Realme 3 Pro bakal tiba di Malaysia pada 14 Mei 2019 [SELASA]. Kekal bersama eRing untuk update terkini!


Instagram Bakal Papar Iklan Di Halaman Explore

Aplikasi yang terkenal khususnya kepada golongan muda, Instagram telah mengumumkan bahawa mereka akan memaparkan iklan di halaman Explore pada aplikasi mereka.

Seperti yang diketuahui, halaman Explore adalah halamaan yang disediakan khas untuk pengguna mencari perkongsian yang berkaitan dengan minat pengguna. Menurut Instagram sebanyak 50% pengguna Instagram menggunakan ciri Explore ini.

Tiada sebarang iklan yang akan dipaparkan dalam feed explore tersebut. Namun ketika pengguna membuka perkongsian tersebut satu-persatu, iklan akan dipaparkan.

Hal ini nyata memberi peluang kepada pengiklan untuk memasarkan produk mereka di Instagram.


Kemas Kini OxygenOS 4.0.3 Sudah Keluar

OnePlus telah melancarkan kemas kini OxygenOS untuk OnePlus 3 dan OnePlus 3T, kemas kini susulan kepada Android Nougat yang dilancarkan Disember lalu ini membawakan pelbagai tambah baik yang kami senaraikan di bawah artikel ini.

Nombor versi untuk kemas kini OTA terbaru ini ialah 4.0.3.


Kerjasama Fave & Setel – Tawarkan Minyak Bernilai RM60 Dengan Tambah Nilai RM52 Bagi Pengisian Minyak Buat Kali Pertama

Pengguna setel yang mengisi minyak buat kali pertama akan mendapat minyak bernilai RM60 dengan tambah nilai RM52 bersama FAVE, mulai sekarang sehingga 3 September 2019.

Tawaran ini khas untuk pelanggan Setel baharu yang menambah nilai RM52 akan dapat mengisi minyak kereta dengan nilai RM60 di kesemua 277 stesen Petronas yang mengambil bahagian di Lembah Kelang.

Setiap e-baucer adalah sah untuk penebusan sekali sahaja dan pelanggan boleh menebus dari sekarang hingga hari Selasa, 10 September 2019 menerusi pautan Fave Promo.


Raya Tak Nak Sesak Di Jalan Raya? Waze Berkongsi 5 Tip…

Dah siap semua benda yang nak bawa balik kampung semasa raya, hanya satu sahaja yang tak dapat dielakkan — kesesakan di jalan raya! Walaupun balik dengan hati senang dan gembira, tetapi kalau boleh elakkan kesesakan lagi bagus, kan?!

Jadi, apa yang boleh anda buat supaya pemanduan balik kampung lebih efektif? Waze ada 5 tip berguna nak bagitahu!

Untuk membantu anda merancang perjalanan dari 12 Jun hingga 20 Jun, Waze telah mengenal pasti kawasan-kawasan dan waktu-waktu trafik tinggi sepanjang masa ini.

Berdasarkan data trafik Waze, Johor, Kedah, Kelantan, Kuala Lumpur, Pahang, Sabah, Sarawak dan Terengganu diramal mengalami peningkatan kesesakan lalu lintas, jadi mereka yang menuju ke negeri-negeri tersebut dinasihatkan supaya mengambil perhatian terhadap waktu-waktu terbaik untuk merancang perjalanan mereka.

Senarai negeri-negeri di bawah dengan waktu yang harus anda elak apabila memulakan perjalanan balik kampung!

Semasa anda berada di jalan raya, ibu anda mungkin risau menantikan kehadiran anda pada makan malam bersama keluarga, atau sama ada anda selamat. Tenangkan hati keluarga anda ketika anda dalam perjalanan untuk bertemu mereka.

Dengan hanya berkongsi pemanduan anda, keluarga anda dapat menjejaki pemanduan anda tanpa mengganggu anda dengan mesej teks atau panggilan telefon!

1) Klik bar ETA di bahagian bawah skrin anda.

2) Klik Hantar ETA. Untuk menghantar ETA:

Destinasi kegemaran semasa Hari Raya adalah pusat membeli-belah, di mana trafik meningkat sebanyak 20%, diikuti dengan restoran, hotel, stesen minyak dan bank. Tidak hairan jika pusat membeli-belah dan restoran menjadi dua destinasi trafik tertinggi kerana kedua-duanya adalah destinasi-destinasi gaya hidup yang popular dalam kalangan rakyat Malaysia, oleh kerana Hari Raya memang elok diraikan bersama keluarga dan rakan-rakan. Adalah bijak jika anda tahu tempat-tempat lepak yang lain.

Selain itu, anda boleh merancang pertemuan dengan mudah dengan berkongsi lokasi anda bersama rakan-rakan dan keluarga anda melalui Waze.

Jika anda ingin bertemu dengan beberapa orang rakan lama yang telah lama meninggalkan kampung halaman, anda boleh membantu mereka menjimatkan masa untuk mencari tempat pertemuan anda.

Dalam 4 langkah yang mudah, anda boleh berkongsi lokasi atau lokasi destinasi supaya anda dapat bertemu dengan rakan-rakan tanpa perlu risau tentang kesesatan di jalan raya.

Apa yang anda perlu lakukan adalah:

2) Klik tiga titik, bersebelahan dengan Kegemaran atau alamat dari sejarah destinasi anda.

3) Jika anda dan rakan-rakan anda sedang menuju ke tempat yang sama, cari alamat lokasi pertemuan anda; jika anda sudah berada di lokasi dan mahu mereka mencari anda, biarkan GPS menentukan lokasi semasa anda.

Tip 5: Perhatikan Kelajuan Kereta Anda
Walaupun amat seronok jika anda tidak menghadapi kesesakan lalu lintas, keselamatan mestilah sentiasa diutamakan! Aktifkan pemberitahuan had laju pada aplikasi Waze anda supaya anda boleh melihat kelajuan kereta anda. Lebih baik lagi, terima makluman apabila anda memandu pada atau melebihi had laju.
1) Klik Menu, kemudian Tetapan.
2) Klik Meter Kelajuan.
3) Hidupkan mana-mana atau semua tetapan berikut:

Papar meter kelajuan untuk melihat kelajuan kereta anda. Meter kelajuan anda sepatutnya muncul di sudut kiri bawah peta navigasi anda.
Papar had laju untuk melihat had laju bagi jalan yang sedang anda lalui. Ikon di sebelah meter kelajuan jika anda memandu berhampiran dengan had laju.
Mainkan bunyi amaran untuk mendengar pemberitahuan bunyi jika anda memandu melebihi had laju.
Bila untuk papar amaran: pilih jika anda ingin diberitahu apabila anda memandu pada atau melebihi had laju.

Muat turun Waze di Android atau iOS dan cuba fungsi-fungsi yang dikongsikan di atas untuk mengelakkan kelewatan perjalanan balik kampung anda!


Kamera Aksi Sony RX0 Sedia Dijual Pada Harga RM3,199

Jika sebelum ini kita lebih mengenali kamera aksi GoPro dalam merakam video aksi atau sukan lasak. Kali ini, Sony pula memperkenalkan produk terbarunya yang diberi nama Sony RX0 di pasaran tempatan khususnya kepada golongan videografik.

Di pameran IFA yang lalu, Sony telah mengumumkan RX0 kepada pengunjung di sana. Kamera dengan kerangka badan kompak ini direka khusus bagi mereka yang mementingkan ketahanan di samping kualiti video yang terbaik. Menggunakan sensor Exmor RS CMOS 15.3 Megapiksel, kamera ini boleh merakam objek yang bergerak pantas melalui fungsi shutter 1/32000 sesaat.

Kamera aksi sememangnya direka dengan lensa sudut lebar, oleh itu RX0 dilengkapi lensa ZEISS Tessar T 24mm F4. Menerusi teknologi BIONZ X, pemprosesan gambar dapat menghasilkan kualiti yang lebih tajam serta menyokong format RAW, JPEG, dan kebayakan jenis bentuk video.

Sifat luaran yang tahan lasak pula disokong kerangka badan yang kukuh di samping ia turut kalis air dan debu IPX8. Menggunakan tagline “Zero To Infinity”, kamera aksi Sony RX0 dijual pada harga RM3,199.

Dalam masa yang sama, Sony juga memperkenalkan Sony RX10 IV, sebuah kamera kompak dengan ciri setanding DSLR. Ia memiliki sistem autofocus ultra-pantas dengan kehadiran lensa optikal 25x zoom. Skrin sesentuh yang disediakan pula membolehkan pengguna mengubah imej yang difokus menggunakan jari.

Dikuasakan pemproses BIONZ X dengan sokongan rakaman video 4K, Sony RX10 IV ditawarkan pada harga RM7,999 sebuah.

Selain itu, bagi mereka yang suka akan rekaan handycam, Sony AX700 boleh dipertimbangkan. Ini kerana kamera ini dilengkapi ciri 4K HDR, lensa ZEISS 29mm, 273 poin autofocus, dan video gerak perlahan 960fps.

Dengan seberat hampir 1 kilogram, Sony AX700 4K HDR dijual pada harga RM7,299 dan ketiga-tiga model ini akan mula berada di kedai-kedai sah seluruh negara bermula penghujung Oktober ini.


Barisan Produk Microsoft Surface Diperkenalkan – Harga Bermula RM4,499

Microsoft Malaysia hari ini secara rasminya telah mengumumkan kehadiran Microsoft Surface baharu mereka ke pasaran tempatan, iaitu Surface Pro 7 dan Surface Laptop 3 bermula harga tawaran RM4,499.

Dalam barisan produk baharu ini, Surface Pro 7 diletakkan pada kategori atasan dengan sebilangan spesifikasi lebih unggul.

Skrinnya menggunakan paparan PixelSense bersaiz 12.3”, dikuasakan oleh CPU Intel Core i7/i5 yang menawarkan prestasi 2.3x ganda lebih berkuasa berbanding generasi sebelumnya, serta sokongan memori sehingga 16GB RAM dan storan SSD sebesar 512GB.

Bagi Surface Laptop 3, ia hadir dengan 2 pilihan iaitu 13.5” dan 15” paparan PixelSense, kuasa dalaman dilengkapi CPU Intel Core i7/i5 dengan sokongan memori sehingga 16GB RAM dan storan SSD sehingga 256GB bagi varian 13.5”.

Manakala varian 15” pula, ia dibekalkan CPU AMD Ryzen 5 3580U bersama 8GB RAM dan 256GB SSD. Varian AMD ini akan hanya akan dijual secara eksklusif di Harvey Norman pada dua bulan pertama jualan.


The  King Of Fighters ALLSTAR Kini Boleh Dimuat Turun Menerusi App Store & Play Store!!

Berita baik buat peminat game The King Of Fighter apabila permainan the King of Fighters ALLSTAR kini boleh dimuat turun bagi peranti Android dan iOS.

Permainan ini merupakan berkonsepkan side-scroller yang sangat mudah untuk dikawal. Ia juga dikhabarkan akan menyertakan dengan elemen gacha yang mana anda boleh memiliki pelbagai watak yang hadir dalam permainan The King Of Fighter ini.

Anda kini boleh memuat naik permainan ini di App Store dan Play Store.


Penganalisis Meramalkan Bahawa Penghantaran Telefon Pintar Akan Terus Meningkat Tahun Ini: Model 5G Akan Melepasi 4G Tahun Depan!

Pada tahun 2020, disebabkan oleh keadaan pasaran yang disebabkan oleh wabak COVID 19, pertumbuhan telefon pintar telah menurun dengan mendadak, dan pengiriman turun sebanyak 7%. Penganalisis Canalys meramalkan bahawa pasaran akan pulih pada tahun 2021, dan mereka juga meramalkan bahawa penggunaan 5G akan mendekati titik perubahan.

Sekarang negara-negara telah mulai mengendalikan wabak COVID 19, pasaran telefon pintar akan pulih. Namun, pemulihan ini akan dibatasi oleh kekurangan bahagian, yang menaikkan harga produk elektronik dan menyebabkan pengeluar menangguhkan atau bahkan membatalkan pengeluaran produk. Walaupun dengan masalah ini, penghantaran telefon pintar global tahun ini dijangka mencapai 1.4 bilion unit, meningkat 12% berbanding tahun lalu. Gartner meramalkan kenaikan sebanyak 11.4%, IDC lebih konservatif, meramalkan penghantaran sebanyak 1.38 bilion unit, peningkatan sebanyak 7.7%.

Pengilang akan berusaha mendapatkan keuntungan maksimum dari penawaran terhad. Ini bermaksud bahawa mereka akan mengutamakan pasaran yang lebih kaya seperti China, Amerika Syarikat, dan Eropah Barat, dengan mengorbankan Amerika Latin dan Afrika, yang mempunyai margin keuntungan yang lebih rendah. Walaupun begitu, Canalys meramalkan bahawa pengeluar akan lebih cenderung untuk membekalkan kepada operator daripada membuka pasaran. Di operator, orang biasanya membeli telefon baru apabila kontrak tamat, dan mereka yang membeli bukan kontrak dapat menangguhkan peningkatan dengan mudah. Ini mungkin merupakan peluang yang sangat baik untuk “jenama pencabar”, yang lebih bergantung pada penjualan pasaran terbuka daripada sokongan operator.


SHIELD mengumumkan DeviceSHIELD untuk Melindungi Perniagaan Kecil daripada Penipuan Siber Semasa Pandemik COVID-19

DeviceSHIELD akan menyediakan penyiasatan risiko secara percuma kepada 90% daripada perniagaan dalam talian untuk membantu menentang penipuan dan mencegah kerugian kewangan purata sebanyak $200,000 akibat serangan siber¹

MENLO PARK, California, 24 November, 2020 /PRNewswire/ — SHIELD, syarikat keselamatan siber terkemuka dunia dengan kepakaran dalam penipuan siber dan pengesahan identiti, hari ini melancarkan DeviceSHIELD, penyelesaian penipuan siber secara khusus direka untuk menentang peningkatan serangan penipuan terhadap perniagaan dalam talian semasa pandemik COVID-19. Ia menyediakan kecerdasan yang boleh dilaksanakan dalam masa nyata bagi mengenal pasti peranti palsu dan melindungi perniagaan daripada pelaku yang teruk, kerosakan reputasi dan transaksi palsu.

Semasa pandemik COVID-19, penipuan siber telah menjadi bentuk aktiviti jenayah yang berkembang pesat, meletakkan kedua-dua perniagaan dan pelanggan pada risiko yang memuncak. Hari ini, pelanggan melakukan lebih banyak transaksi digital dan menggunakan bilangan aplikasi dalam talian yang meningkat. SHIELD telah mengenal pasti beberapa industri utama yang mana penipuan siber telah meningkat akibat pandemik COVID-19, antaranya perkhidmatan atas permintaan seperti penghantaran makanan dan e-panggilan, e-dagang dan platform pasaran, permainan dalam talian, e-dompet, tawaran kesetiaan dan pulangan tunai, perbankan dalam talian dan hiburan.

Sejak beberapa tahun yang lalu, alat yang penggodam gunakan juga menjadi lebih canggih. Kini, penipu menggunakan pelagak, pengklon aplikasi, rangkaian persendirian maya (VPN) dan penipu sistem kedudukan sejagat (GPS) daripada peranti mudah alih untuk melakukan penipuan.

“Lebih banyak transaksi dalam talian bermaksud lebih tinggi risiko kepada penipuan siber dan pandemik COVID-19 telah menjadikan perkara ini lebih relevan berbanding sebelumnya,” kata Justin Lie, Ketua Pegawai Eksekutif SHIELD. “43% daripada serangan dalam talian kini disasarkan kepada perniagaan kecil, dengan hanya 14% yang aktif bersedia untuk mempertahankan diri sendiri.2 Kami telah mewujudkan teknologi untuk melindungi industri dalam talian yang kami percaya paling teruk terjejas akibat COVID-19. Namun, mana-mana perniagaan dengan kurang daripada 100,000 pengguna aktif bulanan akan menerimanya secara percuma yang bersamaan dengan kira-kira 90% perniagaan dalam talian.”

SHIELD komited untuk menangani impak ekonomi akibat pandemik COVID-19. Bilangan penipu yang menyamarkan identiti dalam talian bagi peranti mereka telah berkembang pada kadar yang tidak dijangka semasa pandemik, yang memberikan risiko ke atas perniagaan bersaiz kecil dan sederhana. Penyelesaian penipuan siber konvensional cenderung untuk menganalisis atribut yang kelihatan sahaja dan tidak berkesan terutamanya dengan peranti mudah alih, yang gagal untuk mengesan secara mendalam terhadap ancaman yang paling licik dan senyap.

DeviceSHIELD pada masa ini merupakan satu-satunya teknologi yang menggunakan DNA peranti untuk mengenal pasti pengguna yang berniat jahat, membolehkannya untuk mengesan penipuan dengan ketepatan dan ketekalan yang tiada tandingan. Mampu digerakkan dalam beberapa minit, DeviceSHIELD menganalisis beribu-ribu atribut peranti untuk mengenal pasti peranti tanpa mengira kekerapan ia berubah dan menunjukkan alat berniat jahat yang digunakan dengan tepat. Ia mempunyai ciri unik yang dikenali sebagai SHIELD Sentinel, yang membolehkannya memprofilkan risiko berterusan sepanjang sesi pengguna – satu lagi ciri peneraju dalam industri. Ia juga memanfaatkan rangkaian SHIELD bagi lebih daripada tujuh bilion peranti dan 500 juta pengguna merentasi enam benua, yang dikenali sebagai Rangkaian Kecerdasan Global, yang membolehkannya melindungi peranti secara proaktif daripada penipuan baharu dan tidak diketahui.

Para pelabur SHIELD terdiri daripada GGV Capital, Tony Fadell’s Future Shape, Temasek, Wavemaker Partners dan Tao Zhang. Pada masa ini penyelesaian SHIELD telah digunakan oleh syarikat-syarikat global seperti Razer, Alibaba, Scalefast, Yamibuy, PayMaya dan Sea Group untuk menangani penipuan siber.

SHIELD ialah syarikat keselamatan siber terkemuka dunia yang khusus dalam penipuan siber dan penyelesaian identiti. Penyelesaian SHIELD terdiri daripada pencegahan penipuan dan keselamatan rangkaian hingga kepada penyiasatan kredit dan pengesahan identiti. Dengan pejabat di seluruh dunia, SHIELD dipercayai oleh aplikasi super, platform e-dagang dan perkhidmatan e-panggilan yang terkemuka di seluruh dunia. Melalui pengecaman corak dan pemprofilan risiko yang berterusan, SHIELD menyediakan kecerdasan peranti yang boleh dilaksanakan dan isyarat masa nyata yang membolehkan syarikat untuk terus berkembang tanpa risiko.

Pertanyaan Akhbar Simone JackenthalTrident DMG+ 1 (202) 923-5296sjackenthal@tridentdmg.com

1 Hiscox, “Hiscox Cyber Readiness Report 2019.”2 CNBC, “Cyberattacks now cost companies $200,000 on average, putting many out of business”

Keywords: Banking/Financial Service Computer Software Computer/Electronics Electronic Commerce High Tech Security Multimedia/Online/Internet New products/services Small Business Services Financial Technology


Rekaan Peranti Samsung Tertiris?? – Bakal Hadir Dengan Kamera Hadapan Tersembunyi?

Samsung Electronics telah memohon kepada WIPO (World Intellectual Property Office) bagi paten bertajuk Electronic Equipment Including Sub-display and Its Operation Method” yang mana mengambarkan telefon pintar yang dilapisi dengan skrin yang tersembunyi. Paten ini telah diluluskan dan di umumkan pada 24 Disember.

Dokumen tersebut juga menunjukkan bahawa layar model ini juga menyokong penggunaan Samsung S Pen untuk operasi. Selain siri Samsung Note, Galaxy S21 Ultra yang akan dilancarkan bulan depan juga akan menyokong Samsung S Pen.

ahagian tengah bahagian atas mesin ini adalah kawasan lutsinar. Lapisan paparan sekunder (sub-paparan) terletak di bawah kawasan lutsinar. Bahagian modul ini mengintegrasikan lensa dwi-kamera (sensor iris dan lensa biasa) dan denyar LED.

Jadi kita nantikan kehadirkan peranti ini di pasaran kelak.


Benchmark Dari Geekbench & Hasil Gambar Xiaomi Mi MIX 3 Terdedah!

Beberapa jam sebelum pelancaran rasmi Xiaomi Mi MIX 3 di Beijing, hangat di laman sosial Weibo tersebar mengenai ujian benchmark dari Geekbench yang dijalankan ke atas telefon pintar ini. Ia menunjukkan peranti ini dioperasikan oleh Android 9.0 Pie, RAM 8GB serta dikuasakan bersama Snapdragon 845.

Selain ujian benchmark, turut dikongsi adalah hasil gambar yang diambil menggunakan dwi-kamera utama Mi MIX 3. Jika dilihat pada hasil gambar low-light yang diambil pada waktu malam ini, ianya berjaya mengekalkan keaslian warna yang menonjol tanpa berlaku sebarang penambahan warna. Menurut sumber, Xiaomi Mi MIX 3 bakal menyokong lensa dwi-kamera utama beresolusi 20MP + 16MP, sementara kamera untuk swafoto pula menggunakan sensor dwi-kamera 24 MP.

Nak tahu apa lagi yang akan didedahkan oleh pihak Xiaomi pada perasmiannya nanti? Teruskan ikuti kami untuk maklumat terkini mengenai pelancaran rasmi Xiaomi Mi MIX 3 pada pukul 2 petang nanti.


Kedudukan Apple Bakal Terjejas Ekoran Pengharaman WeChat!!

Ekoran daripada tindakan Trump yang cuba untuk mengharamkan transaksi perniagaan menerusi Tencant byang akan berkuat kuasa pada 20 September ini, ia memperlihatkan kedudukan ekonomi Apple akan tergugat.

Hal ini disebabkan oleh pengharaman Tencant ini secara langsung menyebabkan aplikasi WeCaht diharamkan. Justeru, Weibo telah menjalankan kaji selidik dan hasil dapatan tersebut mendapati 95% pengguna iPhone akan bertukar ke Android sekiranya WeChat di haramkan.

Buat yang tidak mengetahui, WeChat bukan hanya aplikasi mesej, tetapi ia juga digunakan untuk ewallet, online shopping dan banyak lagi.

Disebabkan oleh hasil kaji selidik ini, dijangkakan penjualan iPhone akan terjejas sehingga 30% sekiranya pengharaman ini berlangsung.


Garmin Venu Kini Di Pasaran Tempatan – Harga Jualan RM1,799!

Garmin Malaysia hari ini memperkenalkan barisan baru untuk segmen jam pintar keluaran mereka iaitu Garmin Venu – didatangkan dengan beberapa pilihan warna menarik pada julat harga mampu milik.

Jam pintar ini sangat bersesuai dengan mereka yang inginkan kepuasan berganda. Ia berukuran 1.2″ menggunakan skrin OLED dengan keupayaan pengesanan kesihatan yang lengkap – termasuk peringatan denyutan jantung, tahap tekanan, analisa corak tidur dan banyak lagi.

Jam pintar ini juga menawarkan lebih daripada 40 latihan merentasi semua jenis aktiviti fixikal termasuk – yoga, senaman kardio dan banyak lagi. Untuk ketahanan bateri, Garmin Venu mampu bertahan sehingga 5 hari dalam mod yang disambungkan dan boleh disesuaikan dengan beberapa widget – muat turun secara atas talian di Garmin Online Store.

Bagi yang berminat, ia didatangkan dalam empat warna menarik seperti Black with State, Light Sand with Rose Gold, Black with Gold dan Granite Blue with Silver. Harga jualan ditawarkan adalah RM1,799!


OPPO Lancarkan Program ColorOS 6 Open Beta Berasaskan Android Pie Untuk OPPO F9

Khabar baik bagi pengguna OPPO F9! Pihak OPPO Malaysia kini mengumumkan ketersediaan ColorOS 6 Open Beta yang berasaskan Android 9 Pie bagi peranti F9 milik mereka.

ColorOS 6 Open Beta mengintegrasikan ciri-ciri baharu yang sangat praktikal dimiliki dalam Android Pie, seperti keupayaan AI yang dipertingkatkan pada sokongan Google Assistant, ARcore dan Google Lens. Penggabungan OPPO dalam pembaharuan perisian terkini memberikan pengalaman yang lebih lancar, pintar dan lebih mesra pengguna untuk penggunanya.

Sama seperti UI yang tersedia dalam peranti baharu OPPO, ColorOS 6 untuk F9 juga mengutamakan konsep reka bentuk ringkas dengan tampilan warna cerah. Bagi penggambaran pula, ColorOS 6 menawarkan 2 ciri baharu iaitu Mod Dazzle Color untuk menghasilkan gambar dengan warna yang lebih menawan, serta Mod Portrait yang menyediakan 5 pilihan efek.

Tidak ketinggalan sokongan ciri Game Boost 2.0 yang telah dinaiktaraf dalam memberikan prestasi bermain yang cukup optimum. Tambahan pula, penampilan teknologi baharu “Touch Boost’ dan “Frame Boost” meningkatkan rasa sentuhan dan kestabilan kadar frame yang mana peningkatan prestasi sehingga 38%.

Keselamatan pembayaran dan perlindungan privasi juga sangat penting bagi setiap pengguna peranti mudah alih, jadi ColorOS 6 turut memperkenalkan ciri keselamatan yang berfungsi untuk melindungi data peribadi, antaranya App Encryption, Private Safe dan Find my device.

Selain itu, untuk memastikan keselamatan pembayaran, ColorOS 6 juga menawarkan ciri payment blocking secara automatik, pengesahan identiti pembayaran dan pemantauan terhadap aplikasi pembayaran.

ColorOS 6 Open Beta untuk OPPO F9 dijadualkan bermula pada hujung Julai 2019, peranti OPPO yang lain juga akan menerima kemas kini seperti Find X dijanjikan pada Ogos, berikutan bagi siri R17, R15, F7 serta F7 Youth pada September nanti.


Bekas CEO Acer Menerajui Divisyen Lenovo

Proses penstrukturan semula syarikat Lenovo telah menyaksikan sebahagian besar komponen pengurusan telah dirombak dan beberapa individu diangkat untuk menerajui syarikat komputer itu pada masa akan datang.

Salah satu nama yang menarik perhatian adalah bekas CEO Acer, Giafranco Lanci yang telah dipilih untuk mengetuai Lenovo’s PC and Smart Devices Group. Laci telah menyertai Lenovo pada tahun 2012 setelah dipecat dari Acer kerana beliau menentang hala tuju strategi produk yang mahu diambil syarikat tersebut pada ketika itu. Beliau kemudiannya disaman oleh Acer atas tuduhan melanggar terma non compete setelah beliau menyertai Lenovo.

Selain pertukaran profil jawatan tinggi, Lenovo juga mengumumkan divisyen baru di bawah syarikat itu yang dikenali sebagai Lenovo Capital and Incubator Group. Kumpulan ini bertanggung jawab dalam membekalkan servis storan awan kepada peranti mobil. Kesemua perubahan dan pembaharuan berkuat kuasa pada 1 April 2016.


Samsung Galaxy A50 Kini Menerima Sokongan Fungsi Slow-Mo Dan Mod Malam?

Jenama terkemuka Samsung sentiasa memberikan yang terbaik bagi setiap perantinya. Terbaharu, model Samsung Galaxy A50 bakal ditambah baik dengan menawarkan sokongan rakaman video slo-mo dan mod malam.

Dalam 1 tweet yang dimuat naik oleh seorang pengguna telah menyatakan bahawa beliau telah menerima kemas kini tersebut pada bulan Jun lalu. Walaubagaimanapun, aplikasi kamera perlu di reset agar fungsi baharu ini dapat digunakan.

Peranti ini pastinya sebuah peranti yang sangat baik. Dihadirkan dengan paparan bersaiz 6.4 inci Super AMOLED FHD+ memberikan kepuasan tontonan kepada pengguna. Spesifikasi dalamannya juga menakjubkan apabila ia tampil dengan cip Exynos 9610 dan dihadirkan dengan 6GB RAM dan 128GB storan.

Kamera juga menakjubkan apabila disertakan dengan 25MP f/1.7 + 8MP (ultralebar) + 5MP (depth) dan kamera hadapan 25MP f/2.0. Kapasiti bateri juga besar apabila dihadirkan dengan 4000mAh. Peranti ini dijual pada harga RM1199.

Fungsi ini kini ditawarkan bagi beberapa pengguna India dan akan diedarkan secara berperingkat kepada pengguna lain. Jadi sama-sama kita nantikan!


Jalan Jalan Cari Makan

Siapa tidak kenal Jalan Jalan Cari Makan? Program TV ulasan makanan yang paling popular. Kini rancangan tersebut mempunyai aplikasinya sendiri di mana anda boleh makan dengan meriah seperti hos rancangan tersebut. Bukan sahaja anda boleh melihat cadangan restoran dan tempat makan terbaik, anda juga berpeluang berkongsi ulasan anda tentang makanan dan restoran tersebut bersama ahli komuniti.

Selain itu, anda juga berpeluang menikmati pelbagai tawaran seperti potongan harga dari restoran-restoran yang mengambil bahagian.


Rasmi! Honor 8 Pro Dilancarkan Pada Harga RM1,999 – Khusus Untuk Mobile Legends

Mungkin ada segelintir di luar sana masih mencari-cari smartphone manakah yang sesuai untuk memainkan permainan mudah alih. Lebih-lebih lagi, pengguna di Malaysia ini amat gemar akan permainan Mobile Legends yang sekarang ini telah menjadi trending semasa. Dalam kesempatan ini, Honor Malaysia dengan rasminya membawakan Honor 8 Pro untuk pasaran tempatan.

Honor 8 Pro yang ditala khusus untuk permainan mudah alih menawarkan gaming tanpa henti selama 6 jam dengan sekali pengecasan. Bateri yang berkapasiti 4,000mAh ini dilengkapi dengan teknologi SmartPower 5.0 untuk memberikan jangka hayat bateri yang tahan lebih lama. Peranti ini akan memberikan penggunaan secara purata selama dua hari untuk kegunaan biasa, sementara hampir satu hari setengah untuk pengguna yang hardcore.

Paparan bersaiz 5.7 inci Quad HD dengan resolusi 2K ini menggunakan teknologi DCI-p3 sama seperti paparan pada kebanyakan telefon pintar high-end yang lain, ia juga memberikan warna yang lebih tepat dan jitu. Dalam masa sama, pengguna juga boleh menggandingkan Honor 8 Pro bersama alat VR 360º yang ada di pasaran menggunakan aplikasi Jaunt VR.

Kelengkapan dwi kamera bukan lagi ciri baru yang ditampilkan dalam siri Honor. Bagaimanapun, sensor yang diterapkan telah dinaik taraf dengan lensa 12 Megapiksel berkembar (Monochrome dan RGB) setiap satunya dibantu fungsi AutoFocus, Laser Focus dan Contrast Focus. Rakaman menjadi lebih jelas dengan kehadiran aperture serendah f/0.95 dan f/16 lebih kurang sama diguna pakai pada kamera jenis DSLR.

Kekuatan dalaman dibekalkan dengan cip pemproses HiSilicon Kirin 960 dan Android 7.0 Nougat serta sistem antaramuka EMUI 5.1, menjadikan ia sebuah telefon pintar yang berkuasa dan berprestasi tinggi. Dari segi memori pula, RAM sebanyak 6GB dan storan seluas 64GB telah dimasukkan bersam-sama. Bagi pengguna yang masih merasakan ruangan storan yang tidak mencukupi, Honor 8 Pro menyediakan slot kad microSD yang menyokong sehingga 128GB.

Kesemua perkakasan dan ciri menarik ini menjadikan Honor 8 Pro dijual pada harga RM1,999 sebuah. Bagi anda yang berminat, boleh mendapatkannya di laman e-dagang VMall bermula hari ini. Manakala, kepada yang lebih berminat untuk membeli secara terus, boleh kunjungi kedai-kedai Honor  yang sah bermula 12 Julai depan.

100 pelanggan pertama akan membawa pulang sebuah powerbank bernilai RM128 dengan syarat, beli Honor 8 Pro di V-Mall dan kongsi gambar pembelian di Facebook seterusnya layak untuk menebus hadiah.


HONOR 9X Pro Rasmi – Sokong Kirin 810 + Storan Simpanan Lebih Besar

Seperti dijanjikan, HONOR memperkenalkan HONOR 9X Pro secara global. HONOR 9X Pro dipadankan dengan sejumlah spesifikasi serba baharu yang lebih berkuasa dengan tampilan rekaan menawan. Mari kita lihat apa yang menarik!

HONOR 9X Pro membawakan paparan bersaiz 6.59” HONOR FullView Display IPS LCD dengan resolusi FHD+. Nisbah skrin ke badan mencecah sehingga 91% dengan binaan bezel yang nipis. Sokongan pengimbas cap jari terbina pada sisi peranti yang juga berfungsi sebagai butang kuasa.

Untuk dalaman, HONOR 9X Pro menggunakan cip pemproses baru iaitu Kirin 810 yang dibina berasaskan rekaan 7nm. Untuk memori, ia dipadankan dengan memori 6GB RAM dan storan dalaman 256GB. Selain itu, ia juga menyertakan fungsi seperti GPU Turbo 3.0 bersama teknologi Liquid Cooling System untuk pengalaman gaming sempurna.

Untuk kamera, HONOR 9X Pro menggunakan sokongan kamera utama 48MP (utama) (f/1.8) + 8MP (Super Wide-Angle) (f/2.4) + 2MP (Depth) (f/2.4) dan kamera swafoto dengan rekaan pop-up sebesar 16MP. Menariknya, kamera ini didatangkan sejumlah fungsi menarik seperti AIS Super Night Mode 2.0 dan banyak lagi.

Melengkapi peranti bateri berkapasiti 4,000mAh dengan port pengecasan USB-C. Sebagai tambahan, ia juga menyokong teknologi Virtual 9.1 Surround Sound. Tersedia dalam warna menarik seperti Phantom Blue, HONOR 9X Pro ditawarkan pada harga  €249 (~RM1,144).


HONOR Bakal Perkenal Telefon Pintar Terbaharu, Dilengkapi Dengan 3 Kamera Pertama Dari Jenama Ini

Siapa yang tidak mengenali jenama terkemuka dunia peranti pintar, HONOR! Kini jenama ini akan memperkenal peranti terbaharu tidak lama lagi yang mana ia bakal disertakan tri-kamera yang pertama dari jenama ini.

Anda perlu terus bersama kami kerana lebih banyak informasi terkini mengenai peranti yang bakal diperkenalkan ini.

Untuk mendapatkan maklumat lanjut, layari laman sesawang HONOR Malaysia. Anda juga boleh melayari laman Facebook HONOR untuk perkembangan terkini yang menarik.


Casio Sediakan Secara Percuma Khidmat Web Kalkulator Saintifik dan Alatan Pembelajaran Sokong Pembelajaran Matematik semasa Penutupan Sekolah

TOKYO, 17 April 2020 /PRNewswire/ — Casio Computer Co., Ltd., hari ini mengumumkan bahawa kini ia menyediakan secara percuma suit PLUS penuh bagi perkhidmatan Web ClassPad.net untuk pengiraan matematik di seluruh dunia bagi menyokong pelajar dan guru dalam menangani penutupan sekolah ekoran pandemik novel coronavirus. Biasanya disediakan sebagai langganan berbayar, suit PLUS memberi pengguna dengan akses kepada semua ciri pengiraan fungsi dan graf yang paling maju daripada ClassPad.net. Casio juga menjadikan aplikasi perisian Manager dan Emulator percuma kepada guru yang menjalankan kelas dalam talian. Kedua-duanya akan disediakan secara percuma sehingga 31 Ogos 2020*.

*CASIO ClassPad dan Aplikasi CASIO fx-CG500 (iOS/Android) sahaja: percuma selama enam bulan dari tarikh muat turun.

ClassPad.net ialah satu perkhidmatan Web yang membolehkan pengguna untuk mengira fungsi, membuat graf dan melakukan pengiraan statistik mahupun geometri. Pengguna boleh menyusun dengan bebas rumus berangka, angka geometri dan graf dalam tetingkap pelayar. Kini, Casio menyediakan suit PLUS gred tertinggi secara percuma–memberi semua pengguna dengan akses kepada sistem algebra komputer (CAS) yang dapat melakukan pelbagai jenis pengiraan berdasarkan ungkapan serta ciri-ciri canggih yang lain seperti keupayaan untuk menulis tangan input matematik. Graf dan data lain yang dibuat pada ClasPad.net boleh disimpan dan dikongsi bagi tujuan pembelajaran secara individu di rumah dan kelas dalam talian.

Satu lagi tawaran yang kini disediakan secara percuma, aplikasi perisian Manager dan Emulator Casio untuk guru, boleh digunakan untuk menghasilkan semula operasi kalkulator saintifik pada komputer peribadi (PC). Kedua-dua aplikasi ini berfungsi dengan alatan persidangan video untuk menjadikannya mudah buat pelajar melihat graf dan rumus yang ditulis oleh pengajar pada skrinnya semasa kelas dalam talian. Walaupun apabila pelajar tidak dapat bertemu secara bersemuka untuk menghadiri kelas lantaran penutupan sekolah atau perintah untuk duduk di rumah, guru boleh menggunakan alatan ini untuk mengajar kaedah pengiraan dengan mudah melalui Web. Hanya muat turun dan pasangkan aplikasi perisian daripada laman sesawang khas di bawah.

Tempoh Tawaran PercumaMulai 15 April 2020 hingga 31 Ogos 2020*


Pelan Baharu Celcom Mega™ – Tawarkan Pilihan Data Tanpa Had Atau Kelajuan Terpantas! Lebihan Kuota Internet Dapat Menukar Ganjaran Tunai Di Boost!

Celcom hari ini telah melancarkan pelan pascabayar inovatif terbaru, iaitu MEGA™ yang merupakan pelan pascabayar pertama di Malaysia menawarkan pengguna fleksibiliti untuk memilih pengalaman Internet berdasarkan pilihan penggunaan data, sama ada akses kepada kuota Internet tanpa had atau kelajuan Internet terpantas, melalui rangkaian terluas negara.

Pelan pascabayar Celcom MEGA™ juga menawarkan nilai tambah atau Add-ons yang menarik demi melengkapkan pelbagai gaya hidup digital pengguna.

Untuk maklumat lanjut, sila layari Celcom.


Pendaftaran Palsu Kad SIM Prabayar Semakin Meningkat

Forum Pengguna Komunikasi dan Multimedia Malaysia (CFM) telah melaporkan bahawa pendaftaran palsu kad SIM prabayar semakin meningkat. Menurut statistik yang dikeluarkan, purata sebanyak 67 aduan diterima berkaitan pendaftaran palsu kad SIM prabayar yang dicatatkan daripada 2011 hingga 2015. Tahun 2013 mencatatkan aduan tertinggi dengan 110 aduan manakala 2011 mencatatkan aduan paling rendah dengan 27. Tahun ini sehingga Februari sahaja sebanyak 14 aduan dicatatkan dan ia hampir 50% daripada aduan sepanjang 12 bulan 2011 sangat menggusarkan pihak CFM.

Mereka juga menasihatkan semua pengguna agar mengambil langkah sepatutnya untuk mengelakkan maklumat peribadi mereka digunakan oleh pihak yang tidak bertanggungjawab. Berdasarkan Garis Panduan Pendaftaran Pengguna bagi Perkhidmatan Prabayar Selular Awam oleh MCMC, pengguna tidak perlu menyediakan salinan MyKad semasa membuat pendaftaran kad SIM sebaliknya penyedia perkhidmatan atau wakil jualan hanya perlu membuat pengesahan maklumat diri pengguna sahaja.

Oleh itu, kad SIM prabayar masa ini terlalu mudah diperoleh, terdapat ejen dan pengedar jualan yang mengambil kesempatan dengan menggunakan maklumat peribadi pengguna lain untuk membuat pendaftaran akaun palsu terutamanya buat warga asing.

Pada tahun 2015, Suruhanjaya Komunikasi dan Multimedia Malaysia (MCMC) telah megeluarkan sebanyak 50 kompuan berjumlah RM 2.29 juta kepada penyedia perkhidmatan telekomunikasi atas kesalahan pendaftaran palsu kad SIM prabayar. Walaupun begitu, pihak pengguna perlu lebih peka dengan isu ini dan mengadu pada penyedia perkhidmatan masing-masing sekiranya menyedari maklumat mereka telah disalah guna oleh pihak yang tidak bertanggungjawab.